ЖЧ-2018: Россия чемпионатдан чиқди, аммо жамоа олқишларга кўмилди\n20 феврал 2020, Тошкент вақти: 04:10\nРоссия Хорватияга ютқазиб, ўз юртида бўлиб ўтган жаҳон чемпионатида ғолиб бўлиш имкониятидан айрилди. Аммо, Россия сиёсатчилари, фуқаролар ва ҳатто, таниқли мухолифатчилар рус терма жамоаси маҳоратини олқишламоқда.\n8 июль куни президент Владимир Путин Россия терма жамоаси Хорватияга мағлуб бўлган бўлса-да, жамоа билан фахрланишини айтди.\nСочидаги “Фишт” стадионида 7 июль куни бўлиб ўтган ўйин асосий ва қўшимча бўлимларда 2:2 ҳисоби билан якунланди. Бунинг ортидан пенальтилар сериясида Хорватия 4:3 ҳисобида ғалаба қозонди.\nКремль матбуот котиби Дмитрий Песков Путин матчни телевидение орқали томоша қилгани, россиялик ўйинчилар ютқизган бўлишига қарамай, уларни “қаҳрамонлар” деб ҳисоблашини айтди.\n“Интерфакс” агентлиги эълон қилган мақолада ёзилишича, Песков:\n- Президент [матчни] кўрди. Жамоани қўллади. Ҳаққоний ва ажойиб ўйинда мағлуб бўлдик. Биз уларни барибир ажойиб йигитлар, қаҳрамонлар деб биламиз. Стадионда борларини беришди. Улар билан фахрланамиз, - деган.\nРоссия терма жамоаси аъзолари эса чемпионатни “кўзимизда ёш билан, аммо қаддимиз тик ҳолда тарк этяпмиз”, деди.\nТерма жамоа Twitterда ўз мухлисларига миннатдорчилик билдирди:\n"Жаҳон чемпионати давомида бизга бахшида қилган самимий, ҳақиқий ҳис-туйғулар учун раҳмат. Бизга ишонганингиз учун раҳмат. Ҳаммаси учун раҳмат! Сиз жаҳондаги энг ажойиб мухлисларсиз!"\nРоссия терма жамоаси бош мураббийи Станислав Черчешов эса:\n- Бизда бу чемпионатда ғолиб бўлиш имкони йўқ энди ва бу, табиийки, ачинарли ҳолат. Аммо биз ўзимизни кўрсатдик, - деди.\nМутахассислар Россия чемпионатда яхши натижа кўрсата олмаслигини башорат қилган эди. Чемпионат бошланишидан олдин Россия терма жамоаси FIFA рейтингида 70-поғонада эди.\nЭнди Хорватия терма жамоаси 11 июль куни Москвадаги “Лужники” стадионида чемпионат ярим финалида Англия терма жамоасига қарши майдонга тушади. 10 июль куни эса Бельгия Санкт-Петербургда Франция билан беллашади.\nМухолифатчи Алексей Навальний ҳам Россия терма жамоасини яхши ўйин кўрсатгани учун олқишлади.\nМухолифатчи Twitterда: "Бу ачинарли ҳол, аммо ўйин ажойиб бўлди. Мамлакатамиз миллий терма жамоамиз билан фахрланади. Бир вақтнинг ўзини миллионлаб одам “Россия!” дея ҳайқиргани учун раҳмат, йигитлар!" деб ёзди.\n1 июль куни чемпионатининг 1/8 финалида Россия FIFA рейтингида 10 ўринда турган Испанияни мағлуб этган эди. Учрашувнинг асосий вақтида кучлар 1:1 ҳисоби билан тенг келди ва ғолиб пенальтилар сериясида аниқланди: 4-3.\nКечаги ўйинда Россия мағлуб бўлиши ортидан рус футбол мухлислари кўчаларга чиқиб, “Россия!” дея ҳайқирди ва жамоага қизғин ўйин учун миннатдорчилик билдирди.\nХорватияда эса пойтахт Загребда 15 мингга яқин одам шаҳар майдонида тўпланиб, тарихий ғалабани нишонлади.


Турли мақсадлар учун мотоцикл танлаш | LifeHaq.uz\nБизда мотоцикл икки ғилдиракли “кўнгил учун” дўстнинг ролини ўйнайди. Ҳиндистон, Вьетнам, Хитой каби давлатларда мотоциклдан бутун оила аъзолари, мебель ва уй ҳайвонлари ташиладиган восита сифатида зарурат юзасидан фойдалансалар, бизда у айнан завқ олиш учун харид қилинади. Мотоциклни танлаш мезонлари ҳаммада турлича – ишга тирбандликсиз тезроқ етиб олиш, қизларни кўнглини овлаш, саёҳатлар учун, қатновсиз йўлда лойларни сачратиш, тунги шаҳар бўйлаб “учиш” ва ҳ.к.\nБиринчи мотоцикл танлови\nАгар мотоцикл ҳайдашни энди бошлаётган бўлсангиз, бирдан катта кубатурани танлашни маслаҳат қилмаймиз. Биринчи мотоцикл танловига хавфсизлик нуқтаи назаридан ёндашиш зарур. Мотоциклни ҳайдаш тамойилларини англаш, йўл-ҳаракат қоидаларини яхши билиш, шунингдек умумий фойдаланиш йўлларида мотоцикл ҳайдаш билан машинада юриш ўртасидаги фарқни тушуниш шарт.\nФарқ эса бор! Автомобиль – катта ҳажмли транспорт. У йўлда яхши кўринади (шунга қарамай доим ЙТҲлар бўлади). Мотоцикл эса доим кўринмас бўлиб қолади. Ҳаттоки ёрқин жиҳозлар ҳам ёрдам бермайди. Янги мотоцикл ҳайдовчиси бунга ўз тажрибасида ишонч ҳосил қилиши керак. Шунингдек, йўлдаги вазиятни “бир неча қадам” олдиндан билишни ўрганишга тўғри келади.\nБарча мотоциклчиларга маълумки, катта кубатура ва портловчи характер ҳайдовчини қоидаларни бузишга ундайди. Тажрибали ҳайдовчи бунинг уддасидан чиқади, аммо янги ҳайдовчи ҳозирча бу қадар тез ҳаракатлана олмайди. Унинг рефлекслари ўрганмаган, кўникмалари ҳали оз. Аммо манмалик – ортиқчаси билан мавжуд! Шунинг учун биринчи мотоцикл сифатида 125 кубли техникани танлашни тавсия қиламиз. Қуйида унинг афзалликлари билан танишинг:\nБу мотоцикллар, жумладан ҳам янгилари, ҳам ишлатилганлари нисбатан арзонроқ;\nУларга хизмат кўрсатиш ҳам анча арзон;\nЖуда кам ёқилғи “ейди”;\nКеракли эҳтиёт қисмларини ҳаттоки энг чекка жойдан ҳам топиш мумкин;\nМотоциклни ҳайдаш борасида керакли кўникмаларни ўзлаштириш учун бир-икки мавсум етарли бўлади;\nАгар аввал ҳайдалган япон мотоциклини, масалан афсонавий Yamaha YBR 125 сотиб олсангиз, уни айнан шу нархда яна сотишингиз мумкин.\nБўйга қараб мотоцикл танлаш\nБўй – мотоцикл танловига бевосита таъсир кўрсатувчи муҳим омил. Ўриндиқ бўйича баландлик мотоцикл тураги қараб ҳар хил бўлади. Хусусан, қатновсиз йўлга мўлжалланган кросс ва эндуро мотоцикллари баланд клиренс ва илгакнинг катта силжиши билан ажралиб турадилар. Уларнинг ўриндиғи жуда баланд, аммо мазкур спортда барчаси оқланган: ҳайдовчи деярли ҳар доим мотоцикл устида туради, оёғи билан эса уни фақат кескин бурилишларда “тутади”. Шу билан бирга, бундай баланд мотоцикл шаҳар бўйлаб юришга тўғри келмайди. Кўп сонли светофорлар, пиёдалар йўлаклари, чорраҳалар ҳайдовчини доим тўхташга мажбур қилади.\nҲайдовчи иккала оёғи билан ерга маҳкам тиралиб тургани маъқул. Бу – бирон ҳолат юз берган тақдирда ағдарилаётган мотоциклни оёғи билан итарилиб тутиб қолиш имконини берадиган энг хавфсиз вариант. Йўлдаги нотекисликлар, тасодифий чуқур, пастлик, қум – буларнинг бари мотоциклни соатига 0 километр тезликда маҳкам тутиб қолишни талаб қилади. Албатта, ҳар қандай мотоциклни ҳайдаш мумкин. Кўпчилик ҳайдовчилар асфальтга бир оёғининг учи билан тегиб турадилар. Лекин бу вариант хавфсиз эмас.\nМотоциклни қаттиқ ушлаб туриш имконияти бўлмаган ҳолда, яна бир йўловчини миндириш эса мутлақо масъулиятсизликдир.\nШунинг учун мотоциклни танлаганда уни албатта “ўлчаб кўриш” керак. Ёки http://cycle-ergo.com сайтида мотоциклнинг русумини танлаб, бўйингизни кўрсатган ҳолда виртуал амалга ошириш мумкин.\nШаҳар учун мотоцикл танлаймиз\nШаҳарлик мотоциклни танлаш анча оддий. Street ёки Classic каби моделлар жуда кўп. Уларни русумидан қатъий назар, бир нечта хусусиятига қараб таниш осон:\nМаълум миқдордаги пластик;\nЎриндиқ бўйича ўртача ёки ҳаттоки паст баландлик;\nТекис, деярли тўғри ўтириш;\nАжойиб бошқарув, маневр бажариш.\nУлар турли кубатура ва қувватга эга бўладилар. Хусусан, Yamaha YBR 125 ёки Suzuki Bandit 250 каби кам кубатуралилари, шунингдек Honda CB 400 SF ёки Kawasaki W650 ретро-мотоцикли сингари ўнлаб йилликлар давомида синовдан ўтган кучлироқлари мавжуд.\nАслида, шаҳарда юриш учун бошқа тоифадаги мотоцикллар ҳам тўғри келиши мумкин. Лекин Yamaha YZF R1 ёки Honda CBR 600 RR спорт мотоциклларида шаҳар кўчалари бўйлаб кезиш ўта ноқулай. “Ётган” ҳолдаги ўтириш, моторнинг портловчи ишлаши, уни “айлантириш” зарурати чорраҳаллар, светофорлар ва фаол йўл қатновига эга кўчаларни эмас, пойга трекини талаб қилади.\nСаёҳатлар учун мотоцикл танлаш\nСаёҳатга отланган ҳар бир одам эртами ёки кеч саёҳлик мотоцикли танловига тўқнаш келади. Узоқ масофага юрадиган мотоцикл қуйидаги мезонларга жавоб бериши керак:\nОрқани тўғри тутадиган қулай ўтириш жойига эга бўлиши;\nҚишлоқ йўлларидан ўтиш учун юмшоқ илгак, меъёрий баландликдаги клиренсга эга бўлиши;\nШамолдан яхши ҳимояланган бўлиши;\nТурли кофралар, халталар, багажниклар осилган бўлиши (буни мустақил равишда ҳам бажариш мумкин);\nЁқилғи бакининг ҳажми, бензин сарфланиши мотоциклда иложи борича кўпроқ (бир АЁҚШдан иккинчисигача 300-500 км) юриш имконини бериши зарур;\nABS – мукаммал. Бу хавфсизликни оширади. Трассада узоқ йўл босиш эса охир-оқибат ҳайдовчининг реакцияси ва рефлексларини йўқотади;\nМотоцикл оғирлиги ва ҳажмининг нисбати йиқилган тақдирда ҳайдовчи уни бошқаларнинг ёрдамисиз кўтара оладиган ҳолатга мос бўлиши керак.\nКардан керакми ёки йўқ – саёҳлик мотоциклларига оид доимий савол. Карданнинг мавжудлиги ортиқча ташвишларсиз ўн минглаб километрларни босиб ўтиш имконини беради. Бу орада ҳар 500-600 километрда, шунингдек ҳар бир ёмғир ёки ювишдан кейинзанжирни текширтириш зарур. Ресурсларини тўлиқ ишлатиб бўлган карданни бутунлай ўзгартиришга тўғри келади. Бу эса ҳамёнга анча оғирлик қилади. Бу орада юлдузли занжир арзон туради ва уларни далада “тизза устида” ҳам алиштириш мумкин. Бу вазиятда ҳамма ўзи танлов қилади.\nАйтиш керакки, BMW R1200GS, BMW R1200RT, Triumph Trophy 1200, Kawasaki Vulcan 1700 Voyager, Honda Gold Wing, шунингдек Хонда ва Ямаханинг айрим бошқа мотоцикллари классик “сайёҳлар” ҳисобланади. Бундан ташқари, оёқларни узатиб, узоқ йўлда дам олиш имконини берадиган круиз мотоцикллари ҳам саёҳатчи сифатида яхши ўрнак кўрсатганлар.\nМотоциклни танлаганда узоқ масофалар учун энг яхши мотоцикл, бу – ўзингизда бори эканлигини унутманг. Йиллар давомида орзудаги техникага пул йиғиб, умуман ҳеч қаерга бормагандан кўра, кам кубатурали ёки йўл мотоциклида саёҳатга борган маъқул.\nҲужжатларсиз мотоцикл олса бўладими?\nҲужжарларсиз мотоциклни танламасликни қатъий тавсия қиламиз. Бу танлов кўплаб ноқулайликларга сабаб бўлиши мумкин:\nМотоцикл ўғирланган бўлиши мумкин ва сизни иштирокчи деб ўйлайдилар;\nМотоцилни доим ўғирлаб кетишлари мумкин, сиз ҳеч қачон ҳуқуни ҳимоя қилувчи органларга мурожаат қилиб, қидирувга бера олмайсиз ва бу мотоцикл сизники эканлигини исботлай олмайсиз;\nЙўл ҳаракати хавфсизлиги инспекцияси доим ҳужжатсиз мотоциклларга қизиқади. Сиз тинчгина йиғилишга бориш, саёҳатга кетиш, мавсумнинг очилиши ва ёпилишида колоннада юриш имконидан четда қоласиз. Доим қонун олдида қўрқув бўлади;\nАгар йўл-ҳаракати ҳодисаси юз берса, қандай тезликда юрганингиз ва ким ўтказиб юбориши керак бўлганидан қатъий назар, доим айбдор бўласиз. Сиз шунчаки рўйхатдан ўтмаган транспортда умумий фойдаланиш йўлида бўлмаслигингиз керак эди.\nМотоциклни рўйхатдан ўтказиш – оддий тартиб-таомил бўлиб, кўп вақт олмайди. Асосийси, аввалдан “тоза” мотоциклни сотиб олиш, уни рама рақами бўйича текшириш, маълумотнома-ҳисобни олиш ёки олди-сотди шартномасини расмийлаштиришдир. Сўнгра хотиржам бўлиш ҳам мумкин. Шунингдек, бу йўлдаги реакция ва хавфсизликни оширади.\nМотоцикл танлови жуда муҳим иш. Бунга бутун масъулият билан ёндашинг ва сафардан фақат завқ олинг!\n28/12/2020 14:00:00 34 0 Манба: motopehota.ru


Нўъмон Ҳасанов: Бахтли дақиқалар учун футболдан бир умрга миннатдорман – Ўзбекистон\nГлавная / Спорт / Нўъмон Ҳасанов: Бахтли дақиқалар учун футболдан бир умрга миннатдорман\nРекламный код можно тут разместить. Нўъмон Ҳасанов: Бахтли дақиқалар учун футболдан бир умрга миннатдорман\n2 Показы Қуйида “Қўқон-1912” жамоаси бош мураббийи Нўъмон Ҳасановнинг футбол ҳақидаги фалсафий фикрларини тақдим этамиз.\nҲаққимизда Пред. Абрамович “Челси” фахрийларига янги йил совғалари тарқатди\nСледующая ОТМКда янги мис эритиш печи ишга туширилди\nСанжар Раҳмонов профессионал рингдаги еттинчи ғалабасини қўлга киритди.\n0 ° C H: 0° L: -3° Ташкент Воскресенье, 20 Ноябрь Прогноз на неделю Пн Вт Ср Чт Пт Сб -5° -4° -6° -5° -4° -2° -7° -10° -10° -10° -13° -14° Энг машҳур\tСузувчилар гуруҳи биринчи марта Ўлик денгизни сузиб ўтди\n16.11.2016\tUFC собиқ чемпиони допинг қабул қилгани учун 18 ойга дисквалификация қилинди\n17.11.2016\tМорьентес: Барселонага қарши ўйинни ўтказиб юбориш Бензема учун зарба бўларди\n30.11.2016\tУолкотт жаҳон рекордини ўрнатди (видео)\n02.12.2016\tМарадона Фидель Кастро билан видолашувга борди\n03.12.2016\tПоследние новости\tАПЛ. Суонси Челсига бас кела олмади


А серия «класико»си, Лондон дербиси. Европага яна клублар футболи қайтди\n14:09 / 31.03.2018\nТерма жамоалар учун белгиланган ФИФА кунлари туфайли икки ҳафталик танаффусга чиққан Европа чемпионатларида жуда кўп муҳим ва қизиқарли ўйинлар йиғилиб қолган экан. Келаси ҳафтада Чемпионлар Лигаси ўйинлари борлиги учун, аксарият етакчи клублар ўз ўйинларини бугун ўтказишади. Tribuna.Uz дам олиш кунларида бўлиб ўтадиган энг қизиқарли ўйинлар ҳақида маълумотларни тақдим этади.\nКРИСТАЛ ПЭЛАС - ЛИВЕРПУЛЬ (31 март, 16:30)\nАвваллари топ клублардан очко олиб, асосан қўйи жамоаларга очко улашадиган «Ливерпуль»нинг характери ўзгаргандек. Жамоа «Арсенал» ва «Тоттенҳэм» билан дуранг ўйнаб, «МЮ»га ютқазди, аммо шу ўйинлар орасида қаторасига 11 ўйиндан бери топ-6 дан ташқари клубларни осонлик билан мағлубиятга учратиб келмоқда. «Ливерпуль»нинг сўнгги қоқилиши декабрь ойи бошларида «Вест Бромвич» билан (0:0) бўлганди. Аслида бу яхши тенденция, жамоа ютиши керак бўлган ўйинларни ўз фойдасига ҳал қилишни ўргана бошлади, бу эса, алоҳида ўйинлардаги жозибадан кўра ишончлироқ ва совринли ўринлар учун курашишда зарурроқ бўлган хусусиятдир.\n«Кристал Пэлас» эса Юрген Клопп учун ўзига хос рақиб. Чунки айнан «бургутлар» Англияда Юрген Клоппни мағлубиятга учратган илк клуб бўлганди. У ҳам бўлса, «Энфилд»да ўтган учрашувда содир бўлганди. Ўша ўйиндан буён «Ливерпуль» бу рақибини фақат ютиб келаётган бўлса-да, бугунги ўйиннинг турнир нуқтаи-назаридан ҳам баҳоси катта. «Кристал Пэлас» хавфли зонадан узоқлаша олгани йўқ, «Ливерпуль» эса, ўзи учун хавфли зона бўлган бешинчи ўриндан узоқлашиш ниятида. Айниқса, асосий рақиблар «Челси» ва «Тоттенҳэм» ўзаро ўйнайдиган мана шу турда очко йўқотиш ливерпулликлар учун жуда аламли бўлса керак.\n«Кристал Пэлас» айниқса, ўз майдонида ҳар қандай рақибга қарши кучли ўйнай олади. Улар «Челси»ни енгишди, «Манчестер Сити» билан дуранг ўйнашди, «Юнайтед» фақат сўнгги дақиқаларда қутулиб қолди. Демак, бу сафар ҳам муносиб жангни кутишга ҳақлимиз.\nБунинг устига, «Ливерпуль» уч кун ўтиб Чемпионлар Лигасида муҳим ўйинга майдонга тушади. Ўша ўйиннинг хаёли ҳам бугунги рақибга диққатни жамлашга ҳалақит бериши мумкин. Мезбонларнинг муаммоси каттароқ – ҳали-ҳамон таркибдаги тўққиз нафар ўйинчи жароҳатини даволаш билан банд. Улардан фақат Жоел Уорд бугунги ўйинга қайтиши мумкин холос.\nЭВЕРТОН - МАНЧЕСТЕР СИТИ (31 март, 21:30)\n«Манчестер Сити» эртакни жуда ажойиб нотада тугатиш учун «Эвертон» устидан ғалаба қозонишлари керак бўлади. Ана шундагина, келаси турда «Этиҳад»да Пеп Гвардиола шогирдлари ашаддий рақиблари «МЮ» устидан қозонилган ғалаба билан чемпионликни расман нишонлашлари мумкин. Зўр-а?\nБугунги рақиб айнан «Эвертон» экани ҳам қандайдир рамзий. Биринчидан, тўрт йил олдин, айнан «Эвертон» кутилмаганда «МЮ»ни «Олд Траффорд»да тўхтатиб қолган ва «Манчестер Сити»га узоқ йиллик танаффусдан сўнг, чемпион бўлиш имкониятига қайта очганди. Иккинчидан, айнан «Эвертон» бугунгача Гвардиола учун ноқулай рақиб бўлиб қолмоқда ва бу даврда «Сити» уларни мағлуб эта олгани йўқ. Манчестерда ўтган ҳар икки ўйин 1:1 ҳисобидаги дуранг билан тугаганди. Ливерпулда эса, «Эвертон» бутунлай рақибининг устидан «кулиб ташлаган» ва 4:0 ҳисобида ғалаба қозонганди.\nБошқа тарафдан, «шаҳарликлар» ҳали жуда кўп «матчбол»ларга эгалар ва вазиятга прагматик ёндошиш ва асосан, юқорида тилга олинган Чемпионлар Лигаси чорак финалига тайёргарлик кўришлари мумкин. Бунинг устига, жамоанинг етакчи ҳужумчиси Серхио Агуэронинг бу ўйинда жамоага ёрдам бера олмаслиги маълум бўлди. Мезбонларда эса, етакчи ҳимоячи Эшли Уильямс дисквалификация туфайли, шерикларига ёрдам бера олмайди.\nБАВАРИЯ - БОРУССИЯ (31 март, 21:30)\nЯна бир жуда кўп «матчбол»га эга жамоа Германияда. «Бавария». Бугун Ҳайнкес жамоаси энг яқин таъқибчиларидан бирини ўз майдонида қабул қилади. Агар бу ўйиндан бироз олдин майдонга тушадиган «Шальке» ўз ўйинида ғалаба қозона олмаса, «Бавария» дортмундликлар устидан ғалаба қозониб, расман чемпионга айланишлари мумкин. Мавсум тугашига 7 тур қолганда, «Бавария» «Шальке»дан 17, «Боруссия»дан 18 очко олдинда бормоқда.\nДортмунд жамоасига ҳам ғалаба зарур. Чунки келаси мавсумда Чемпионлар Лигасида қатнашиш йўлланмасини берадиган қолган уч ўрин учун 5 жамоа жамоа курашмоқда ва «Боруссия» 6-ўриндан атиги 5 очко олдинда боряпти, холос.\nЖароҳатлар борасида, ҳар доимгидек, «Боруссия»нинг омади келмаган. Ройс қисқа муддатига яна сафдан чиққанди ва унинг ва Умар Тупроқнинг бугун тикланган бўлиши сўроқ остида, Ярмоленко ва Кагава апрель ўрталарида сафга қайтади, Роде мавсум охиригача майдонга туша олмайди.\nЖамоаларнинг биринчи даврадаги ўйинида мюнхенликлар сафарда 3:1 ҳисобида устун келган.\nВЕСТ ҲЭМ - САУТҲЭМПТОН (31 март, 19:00)\nФото: ADRIAN DENNIS/Getty Images\nНейтрал мухлислар учун ажойиб курашни ваъда қилишимиз мумкин. Англияда 13-ўриндаги жамоани хавфли зона билан фақат 4 очко ажратиб турибди. Яъни ҳар турда қўйи қисмдаги жамоалар бир ғалаба билан 5-6 ўрин юқорига кўтарилиш ёки бир мағлубият билан шунча поғона пастга шунғиш ҳолатларини кузатяпмиз. Бу икки рақиб айнан ўша гуруҳдан.\n«Вест Ҳэм» 30 очко билан 17-ўринда бормоқда. Мойес қайсидир паллада аҳволни ўнглагандек туюлганди, аммо лондонликлар сўнгги 7 ўйиндан атиги бир маротаба ғалаба қозонишди. Бундай серия натижасида яна хавфли зона кўриниб қолди.\n«Саутҳэмптон»нинг ўйинини кўриб эса, уларнинг 28 очко билан 18-ўринда бораётганликларига ишониш қийин. Жамоа таркибида анча савияли футболчилар йиғилган ва ўйин сифатида ҳам бир қараганда жуда юқори. Аммо натижалардаги беқарорлик панд беряпти. Парадокслар талайгина – жамоа сўнгги уч ғалабасини сафарда қўлга киритди, ўз майдонида эса «Саутҳэмптон»нинг АПЛ даги охирги ғалабаси ўтган йилнинг ноябрида рўй берганди. Жамоа мураббийини истеъфога чиқарди, муаммолар гирдобида, лекин Англия кубоги ярим финалида иштирок этади.\nХуллас бу ўйин ғолиби ҳеч нарсани кафолатламаса-да, мағлуб бўлинганда йўқотиладиган нарсалар жуда катта. Кўрамиз.\nПСЖ - МОНАКО (31 мартдан 1 апрелга ўтар кечаси, 00:05)\nХудди Англия сингари, Францияда ҳам иккита алоҳида кубок ва улардан бири Франция Лига кубоги ҳисобланади. Чемпионлар Лигасидаги курашни анча эрта тугатиб қўйган парижликларда, барибир, требл қилиш имкониятига эгалар. Бунинг учун Эмери шогирдлари Лига 1 да ташқари, мана шу икки кубокда ғолиб чиқсалар кифоя.\nФранциядаги «ПСЖ» ва «Монако» қаршилиги қайсидир маънода, Германиядаги «Бавария» ва «Боруссия»ни эслатиб юборади. Молиявий бақувват ва салобатли топ-клуб ва лигада уларга энг яқин ва алоҳида ўйинларда қаршилик қила олиш имконига эга бўлган, ўйин услуби кўпчилика ёқадиган иккинчи жамоа. Қизиғи, роппа-роса бир йил олдин 2 апрель куни бу жамоалар худи шу турнир финалида дуч келишганди ва ўшанда Париж жамоаси 4:1 ҳисобида ғалаба қозонганди.\nУмуман, «ПСЖ» Лига кубогини қаторасига тўрт йилдан буён ютиб келмоқда ва бу бешинчи финалдир. Нуфузли бўлган Франция кубоги ҳам уч йилдан буён «ПСЖ» совринлар хонасидан жой олмоқда.\nСЕВИЛЬЯ - БАРСЕЛОНА (31 март, 23:45)\nТурнир эътибори билан бу ўйин у қадар қизиқ бўлмас балки, сабаби «Севилья»нинг Ла Лигада бирор умиди йўқ, «Барселона» ҳам яхшигина масофага олдинлаб кетган ва борини айнан шу ҳафтага ташламаслиги турган гап. Аммо бу ҳафта Европада икки ЕЧЛ чорак финалчиси тўқнаш келадиган ягона ўйинни эътибордан четда қолдириш адолатдан бўлмасди.\nҲеч бўлмаса, жамоаларнинг ЕЧЛ чорак финалига тайёргарлиги ва ўйлаётган режалари ҳақида бирор фикр хосил қилиш учун ҳам бу ўйинни кўрса бўлади. Айниқса, сешанба куни шу стадионга меҳмон бўладиган «Бавария» ҳам қайсидир маънода услуб ва албатта, савия жиҳатидан «Барселона»га яқинлиги мезбонлар учун айни муддао. Андалусияликлар бу ўйин орқали «Бавария»га тайёргарлик кўришлари мумкин.\nТерма жамоа йиғинларида кичик жароҳат олган ва бир ўйини ўтказиб юборган Лео Месси ушбу ўйинда майдонга тушмаслиги ҳақида хабарлар чиқди. Аммо бугунги маълумотларга кўра, у ўйин қайдномасига киритилган.\nЮВЕНТУС - МИЛАН (31 март, 23:45)\nДеярли бутун мавсум «Наполи»ни таъқиб қилган «Ювентус» ниҳоят қувиб ўтиб, 4 очколик устунликка эришгач, ана энди туринликларнинг тажрибаси интригани қайтишига йўл қўймайди, деганлар кўп эди. Аммо кутилмаганда, қаторасига 15 ғалабадан сўнг, СПАЛ билан ўйинда «Ювентус» очко йўқотди ва «Наполи» билан ўртадаги фарқ максимал даражада камайди.\nБунинг устига, бугунги рақиб анойи эмас – «Милан» Италияда 15 ўйиндан бери мағлубият нималигини билмай келмоқда ва бу ўйинларнинг 11 тасида ғалаба қозонди. Натижада «Милан» ҳатто ЕЧЛ йўлланмасини берадиган ўринларга яқинлашди ва 4-ўриндаги «Интер»дан атиги 5 очко орқада, холос. Демак «Милан» ҳам фақат ғалаба учун ўйнайди. Женнаро Гаттузонинг характери, услуби ва харизмаси айнан мана шундай ўйинларда «Милан»ни энг кучли ўйинни кўрсатишга мажбур қила олса керак. Уч кундан кейин Туринда «Реал»нинг меҳмон бўлиши эса, мезбонлар учун бугунги ўйинда яна бир бошоғриқ. Албатта, ҳамма кучни сарфлаб юбориб бўлмайди.\nБу ўйинда «Ювентус»га Алекс Сандро ва Федерико Бернардерскилар жароҳат туфайли ёрдам бера олишмайди. Миланликлар таркибида эса, Игнасьо Абате йўқ.\nЖамоалар ўртасидаги ўзаро ўйинлари статистикасига қарасак, «Ювентус» сўнгги йилларда сезиларли устунликка эга бўлмоқда. Сўнгги 11 ўйиннинг атиги биттасида «Милан» ғолиб чиқа олган, холос.\nЧЕЛСИ - ТОТТЕНҲЭМ (1 апрель, 20:00)\nМана бу ҳақиқий футбол. Гап фақат дерби эканида эмас, турнир эътибори билан ҳам. Чунки жамоалар турли позициядан туриб, турли масалаларни ечадиган, рақибларни турли оқибатлар қониқтирадиган ва Чемпионлар Лигаси ўз таъсирини ўтказадиган ўйин эмас бу. Ҳа, ЕЧЛ таъсири бор, лекин кейинги йилдаги ЕЧЛ у. Бу ўйинда ҳар икки томон бир ўлжа учун курашадилар ва фақат ғалаба уларни тўлиқ қониқтиради.\n«Тоттенҳэм» 61 очко билан тўртинчи, «Челси» эса, 56 очко билан бешинчи ўринда бормоқда. Демак, айниқса, мезбонлар кучли тўртликка киришлари учун ғалаба қозонишлари шарт. Еврокубоклардан чиқиб кетишга мажбур бўлган бу жамоалар мавсумни фақат шу юпанч билан муносиб тугата олишлари мумкин, холос.\nСтатистикага қаралса, «Челси»нинг кутилмаган устунлигини кўрамиз – сўнгги 18 ўйиннинг фақат 2тасида «Тоттенҳэм» ғалаба қозонган. Август ойида «Уэмбли»да бўлган ўйинда «Челси» 2:1 ҳисобида ғалабага эришганди. Ўтган йили айнан ўша стадионда томонлар Англия кубоги ярим финалида дуч келишган ва бу ўйинда ҳам Конте жамоаси ғалаба (4:2) қозонганди. Дарвоқе, Англия кубогида бу жамоалар курашни давом эттиришмоқда ва балки финал ўйинида тўқнаш келишлари мумкин.\nЖароҳатлар борасида мезбонларда Давид Луиз, меҳмонларда Ҳарри Кейн бу ўйинда майдонга туша олмайди.\n31 март: МАНЧЕСТЕР ЮНАЙТЕД - Суонси (19:00), Сассуоло - НАПОЛИ (21:00), Лас Палмас - РЕAЛ (21:30)\n1 апрель: АРСЕНАЛ - Сток Сити (17:30).\n12:57 / 10.12.2018\n22:51 / 24.11.2018\n«Бавария» ғалабасиз ўйинлар антирекордини такрорлади\n13:14 / 28.09.2018\nОёққа тураётган «Интер», рекордчи «Ювентус» ва омадсиз «Милан» - Италияда тур воқеалари


Блаттер: Фақат ФИФА конгресси футболдан умрбод четлатиш ҳукмини чиқаришга ҳақли\n10:12 / 26.11.2015\nФИФА ахлоқ қўмитаси футболдан умрбод четлатиш ҳуқуқига эга эмас. Бу ҳуқуқ фақат ФИФА конгрессида бор. Бундай баёнот ФИФА президенти Йозеф Блаттер томонидан айтилган.\n24 ноябрь куни УЕФА раҳбари Мишел Платинининг адвокати Тибо д'Але ФИФА ахлоқ қўмитаси ўз мижозини бир умрга футболдан четлатилишини талаб қилаётгани ҳақида айтганди.\nСўнгра Германиядаги нашрларда Блаттернинг ҳам умрбодга футболдан четлаштирилиши талаб қилинаётгани ҳақида хабарлар пайдо бўлди.\n"Мен бундай маълумотни тасдиқлай олмайман. Агар мен ёмон одам бўлганимда бу ҳақда сизга дарҳол айтган бўлардим. Мен ФИФА амалдори эмасман, ФИФА конгресси томонидан сайланган президентман. Ташкилот уставида шундай кўрсатилган. Менинг фаолиятим бўйича муаммо бўлса, бу иш билан мени сайлаган кишилар шуғулланиши керак.\nАгар ФИФА ахлоқ қўмитаси ташкилот президентига "тезда офисингизни тарк этинг", деса бу жуда аянчли. Бу барча туйғуларни жароҳатлайди, лекин ўла ҳам олмайсан. Мен ўз ҳуқуқларим тикланиши учун курашда давом этаман", дейди Блаттер.\nЭслатиб ўтамиз, шу йилнинг 27 май кунида, президентлик сайловига 2 кун қолганида ФИФАнинг 7 нафар амалдори коррупцияда айбланиб, қўлга олинганди. Сайловда Блаттер бешинчи марта ўз номзодини қўйди ва ғалаба қозонди. Лекин у 2 июнь куни муддатидан олдин истеъфога чиқишини маълум қилди.\nОктябрь ойида Блаттер 90 кунга футбол фаолиятидан четлаштирилди. Ундан ташқари УЕФА раҳбари Мишел Платини ҳамда ФИФА бош котиби Жером Валькега ҳам 90 кунлик чеклов қўйилган.\nБлаттер орадан 9 йил ўтиб кетиб кетганидан кейин ФИФАдаги маслаҳатчи лавозими учун Платини ҳисобига 2 миллион евро ўтказиб берган ва бу тўлов ҳужжатларда акс этмаган. Улар айбдор деб топилишса, 7 йилга футболдан четлатилиши мумкинлиги айтилганди.\nШунингдек, Блаттер ва Платинига улар Этика қўмитаси билан ҳамкорликдан бош тортгани учун қўшимча айблов қўйилмоқда.\nҲар иккала мутасадди Лозаннадаги Спорт арбитраж судига мурожаат қилишмоқчи.\nФИФА президентлиги учун муддатдан аввалги сайлов 2016 йилнинг 26 февралида бўлиб ўтади. Айни вақтда ташкилотни вақтинчаликка Африка футбол конфедерацияси раҳбари Исса Ҳаяту бошқариб турибди.


Kutubxona - Anton Chexov. Xameleon (hikoya) / Kiril\nSiz shu sahifadasiz: Anton Chexov. Xameleon (hikoya) / Kiril\nМуаллиф Антон Чехов\nАсар номи Хамелеон (ҳикоя)\nБозор майдонидан янги шинел кийган, тугунча кўтарган политсия назоратчиси Очумелов ўтиб борарди. Унинг орқасидан мусодара килинган крижовник тўла ғалвирни кўтарганча малла городовой келмоқда. Теварак-атроф жимжит... Майдонда жон асари кўринмайди... Дўконлар ва қовоқхоналарнинг ҳувиллаган эшиклари ёруғ дунёга очиққандек оғиз очиб турибди; уларнинг яқинида ҳатто гадойлар ҳам йўқ.\n— Сенми ҳали қопадиган лаънати?— деган овозни эшитади дафъатан Очумелов.— Йигитлар, уни кўйиб юборинглар! Ҳозирги кунда қопитиш тақиқланган! Ушла! А... а!\n— Ўзим кетаётган эдим, ҳеч кимга тегмай, жаноблари...— дея гап бошлайди Хрюкин, муштумига йўтала-йўтала. — Митрий Митричга ўтик важидан учрашгани... Дафъатан мана бу аблаҳ буҳудадан-беҳудага бармоғимга ёпишса бўладими... Сиз мени кечирасиз-у, мен бир заҳматкаш одам бўлсам... Ишим жуда сердиққат. Менга товон тўлашсин, нега десангиз — мен, эҳтимолки, бу бармоғимни бир ҳафтагача қимирлатолмасман... Бу нарса қонунда ҳам йўқ, жаноблари, махлуқдан жабр кўриш деган гап... Мабодо кўринганни қопаверадиган бўлса, дунёда яшамай қўяқолган ҳам маъқул...\nҲм!.. Дуруст...— дейди Очумелов жиддий, йўталиб ва қошларини учириб.— Дуруст... Кимнинг ити? Мен буни шундайлигича қолдирмайман. Мен сизларга итларни тал-тайтириб юбориш қанақалигини кўрсатиб қўяман! Қарорларга бўйсунишни истамайдиган бунингдек жанобларга диққатни қаратишга аллақачон фурсат етган! Ярамасни шартта штрафга тортишса, иту бало-баттар дайди ҳайвонлар нималигини билиб олади! Мен унинг онасини кўрсатиб қўяман!.. Елдирин,— дея городовойга мурожаат қилади назоратчи,— бу кимнинг ити эканлигини бил-да, протокол туз! Итни эса йўқотиш керак. Дарҳол! Қутирган бўлса ҳам ажаб эмас... Бу кимнинг ити, дейман?\n— Генерал Жигаловнинг итими? Ҳм!.. Палтомни ечиб ол-чи, Елдирин... Ёмон исиб кетди-я! Ёмғир ёғадиганга ўхшайди-да... Мен фақат бир нарсага тушунолмай турибман: у сени қандай қилиб қопган бўлиши мумкин?— деб Хрюкинга мурожаат қилди Очумелов.— Наҳотки бармоғингга бўйи етса? У кичкинагина бўлса, давангилигингни қара! — Бармоғингни мих билан чўқилаб кавлагансан-да, кейин каллангга, бир нима шилсам, деган фикр келган. Ахир сен... маълумсанлар-ку! Мен сен иблисларни биламан!\n— У эрмак учун итнинг тумшуғига чекиб турган тамакисини босди, жаноблари, у ҳам зийрак ҳайвон, ғарчча тишлади... Бу, бемаъни одам, жаноблари!\n— Бекор айтибсан, сўқир! Кўрмаганингдан кейин ёлғон гапириб нима қиласан? Жаноблари ақлли зотлардаи, ким ёлғон гапираётибдию ким сидқидилдан худолигини айтаётибди — биладилар... Борди-ю, мен ёлғон гапираётган бўлсам мировой ажрим қила қолсин... Унинг қўлидаги қонунда айтилган... Ҳозирги кунда ҳамма теппа-тенг... Менинг акам ҳам жандармда хизмат қилади... агар билмоқчи бўлсаларингиз...\n— Йўқ, бу генералнинг ити эмас,— деб ўйчанлик билан қайд этади городовой.— Генералникида бунақасидан йўқ. Ундагилар кўпроқ искович итлар...\n— Аниқ биламан, жаноблари...\n— Мен ўзим ҳам биламан. Генералнинг итлари қимматбаҳо, зотдор, бу нима ўзи — жин урган. На жуни бору на важоҳати... қабоҳатнинг ўзи халос! Шундай итни боқиб юрадими-я?! Ақл-ҳушларинг борми ўзи? Мана шундай ит Петербургдами ёки Москвада дуч келиб қолса, биласизларми, нима қилишарди? У ерда қонун деган нарсангга қараб ўтирмай, ўша заҳотиёқ — тил торттиришмасди! Сен, Хрюкин, жабр кўрибсан, бу ишин оқибатсиз ташлаб қўйма... Таъзирини бериб қўйиш керак! Фурсат етган...\n— Генералнинг ити бўлса ҳам ажаб эмас...— дейди баралла городовой ўй суриб. — Башарасига ёзиб қўйилмаган бўлса... Куни кеча унинг қўрасида шунақасини кўрган эдим.\n— Ҳм!.. Палтомни кийдириб қўй-чи, биродар Елдирин... Шамол туриб қолди... Этим ивишяпти... Уни генералга олиб бориб топширасан, у ерда сўрайсан. Мени топиб жўнатди, дейсан... Тайинлаб айт, кўчага чиқазишмасин. Бу қимматбаҳо ит бўлса керак, борди-ю, ҳар бир тўнғиз тумшуғига тамакисини ишқалайверса нобуд бўлади-кетади. Ит — нозик бир махлуқ. Сен, галварс, қўлингни пастга тушир. Бемаъни бармоғингни пеш қилаверишингнинг ҳожати йўк. Айб ўзингда!..\n— Генералнинг ошпази келяпти, ўшандан сўраб қўя қоламиз... Ҳой, Прохор! Бу ёққа кел-чи, азизим! Мана бу итни кўр... Сизларникими?\n— Буни суриштириб ўтиришнинг ҳам ҳожати йўқ,— дейди Очумелов.— Бу дайди ит! Гапни чўзиб ўтиришнинг кераги йўқ... Дайди ит, дедимми, дайди ит. Йўқотиш керак, вассалом.\n— Бу бизнинг итимиз эмас,— деб сўзида давом этади Прохор.— Бу генералнинг куни кеча келган акасининг ити. Бизнинг хўжайиннинг тозиларга ҳуши йўқ. Акалари ишқибоз...\n— Меҳмон бўлиб...\n— Ё тавба, буни қаранглар-а! Укаларини соғинганлар-да... Мен бўлсам бехабар эканман! Ўша кишининг итлари дегин? Жуда хурсандман... Буни олиб кет... Бинойидеккина кучук экан... Зийраккина экан... мана бунинг бармоғини узиб ол! Ҳа-ҳа-ҳа... Ҳа, нега титрайсан? Ррр... Рр... Аччиғланяпти ҳароми... кучуквачча-эй.\nПрохор итни чақириб, уни эргаштирганча ўтин омборидан йироқлашади... Халойиқ Хрюкиндан хохолаб кулди.\n"http://www.kutubxona.com/wiki/index.php?title=Anton_Chexov._Xameleon_(hikoya)_/_Kiril&oldid=14085" dan olindi


Мактабларда 2020/2021 ўқув йили бошланди\nЯнги 2020/2021 ўқув йили расман бугундан бошланди. Юртимиздаги 2 минг 635 та умумтаълим мактаби ўқувчиларни қабул қилиб олмоқда.\nЯнги 2020/2021 ўқув йили расман бугун – 14 сентябрь куни бошланди. Юртимиздаги 2 минг 635 та умумтаълим мактаби ўқувчиларни қабул қилиб олмоқда.\nТошкент шаҳри Сергели туманидаги 55-умумтаълим илм маскани ҳам ўқувчилари учун бағрини очди. Мазкур мактабда 915 нафар ўқувчининг 54 фоизи онлайн ўқиса, 46 фоиз ўқувчи анъанавий шаклда ўқиш истагини билдирган. Икки сменада ташкил этилаётган ўқиш жараёнида ўқувчиларнинг масофа сақлаши, санитария ва гигиена талабларига риоя қилиши чоралари кўрилди.\nМактаб директори Фотима Турдиеванинг билдиришича, битта синфдаги биринчи синф ўқувчилари кўп бўлгани боис, дарсларни икки сменада ташкил этиш чоралари кўрилди. Ҳар бир дарс 45 дақиқадан бўлади. Сменаларда ҳам ҳар бир синфнинг мактабга келиш вақти оралиғи 0,5 соат этиб белгиланган. Ўқувчилар синфдан-синфга кўчиб юрмайди. Белгиланган муддатларда тозалик ишлари амалга оширилади. Ўғил-қизлар иккита эшикдан кириб-чиқиши ташкил этилган.\nПандемия барча соҳалар каби таълим тизими, хусусан, мактабдаги анъанавий ўқишларга ҳам таъсир кўрсатди. Юртимизда “Covid-19” аниқланган илк кунларданоқ мактаблар онлайн ўқиш шаклига ўтказилди.\nБугун 2019/2020 ўқув йили ёзги таътили якунланиб, 2020/2021 ўқув йили бошланди. Аммо пандемия сабаб режалар ўзгарди.\nМамлакатимиздаги 329 та мактаб 7 сентябрдан иш фаолиятини бошлаганди.\nМактабларнинг анъанавий шаклда очилиши тўғрисидаги қарорлар ҳар бир мактаб бўйича индивидуал тарзда маҳаллий Кенгашлар депутатлари рухсатидан сўнг қабул қилинади. Бунда уларнинг ҳақиқий тайёргарлиги, ҳудуддаги ёхуд мактабдаги санитария-эпидемиологик вазият, ўқитувчилар орасида коронавирус касаллигининг қайд этилиши ва соғлиқни сақлаш тизими хулосалари ҳисобга олинади. Шу боис, мактаблар вазиятдан келиб чиқиб, босқичма-босқич фаолиятини тиклайди.\nБаъзи мактабларда дастлабки ҳафталарда асосан бошланғич синф ўқувчилари анъанавий таълим шаклига жалб қилинмоқда, айрим вилоятларда эса синфларнинг турли вақтда ва навбатда ўқиши ташкил қилиняпти.\nМактаби фаолияти тикланмайдиган ёхуд анъанавий ўқишлар бошланиши учун тайёргарлик кўрилаётган бўлса, ўқувчиларнинг “Онлайн-мактаб” лойиҳаси доирасидаги телевизион дарслар орқали дарсларда қатнашиши белгиланган.


2021 йилда Ҳиндистон ва Хитой раҳбарларининг Ўзбекистонга келиши кутиляпти\nКасалланганлар сони 117 513 772\nСоғайганлар сони 93 031 036\nВафот этганлар 2 606 808\n2021 йилда Ўзбекистонга Хитой Халқ Республикаси раҳбарияти ва Ҳиндистон Бош вазири Нарендра Моди ташриф буюриши кутиляпти. Бу ҳақда Ташқи ишлар вазири ўринбосари Фурқат Сиддиқов брифингда маълум қилди.\n“2021 йилда фақат олий даражада эмас, ҳар томонлама ташрифларни режалаштирганмиз. Аммо биз ва ҳамкорларимиз ҳам пандемия шароитини инобатга олишга мажбурмиз. Режамизда минтақага оид ташрифлар бор. Бундан ташқари, Хитой раҳбарияти ва Ҳиндистон Бош вазири Нарендра Модининг ташрифи ҳам мўлжалланган”, деди Фурқат Сиддиқов.\nВазир ўринбосари жорий йилда Ўзбекистон “Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар” мавзусида халқаро конференцияга мезбонлик қилишини ҳам маълум қилди.\nКиритилди: 12:58 20.02.2021. Ўқилди: 1116 марта. Фикрлар сони: 0 та.\nЎзбекистонда яна бир вакцина ишлаб чиқарилиши мумкин


Ҳаёт мактаби учун зарур билимлар | Мулоҳаза қила оладиганлар учун.\nСентябрь 21, 2016 от mulohaza в Қизиқарли, Мақолалар // 0 Комментариев\nКимёнинг менга фойдаси теккани йўқ. Физиканинг ҳам. Тарих-чи? Афсуски, унинг ҳам. Бу фанларни камситмаган ҳолда шуни айтишим керакки, мактабда ўргатилиши керак бўлган ҳамма нарса ўқувчиларга ўқитилмайди. Биз мактабда ўргатилиши лозим бўлган-у, бироқ қилинмаган ишлар рўйхатини тузиб чиқдик.\nБилишингиз зарур бўлган нарсалар. Бироз шубҳали, аммо қизиқарли эшитилдими? Шунинг учун бундай мақолани фақат бир киши ёза олмайди. Субъективликни бир томонга суриб қўйиб, биз Quora хизматига мурожаат қилдик. Бу ерда ўнлаб фойдаланувчилар бутун умри давомида нимани билишни истаганликлари тўғрисида гапириб беришди. Улар шу нарсаларни ёшлигидан билмаганликлари учун панд ейишган, мослаша олмай қийналишган.\nСизнинг муваффақиятингиз ҳеч кимни қизиқтирмайди. Агар ким учундир бу аҳамият касб этса ҳам, бу сизни ташвишга солмаслиги керак.\n2 . Қоидаларни бузувчилар билан кўпроқ вақт ўтказинг. Бироқ қонунларни бузувчилар билан эмас.\nИнсонлар қандай қилиб қарор қабул қилишларини билиш учун нотиқлик санъати асосларини ўрганинг.\nҒамхўрлик кучсизлик билан баробар эмас. Яқинларингиз тўғрисида қайғуринг.\n“Ўзингиз севган ишни қилинг” – унчалик ҳам омилкор маслаҳат эмас. Ундан кўра эътиборингизни бошқаларга фойда келтирадиган бирор нарса яратишга қаратинг. Шунда имкониятлар эшиги очилади.\nТаваккал қилиш – яхши. Бемулоҳаза бўлиш эса ёмон. Таваккал ва аҳмоқлик ўртасидаги фарқни англашни ўрганинг.\nҲеч нимага муте бўлиб қолманг. Балки тобе бўлиб қолган қизиқишларингизсиз ҳаёт зерикарли туюлар, бироқ сиз эҳтиёжларингизга нисбатан юқори туришингиз лозим.\nШуҳратпарастлик – фақатгина уни жиловлай олмаган кишилар қўлида ёмондир. Айнан мана шу шуҳратпарастлик ҳаётда нимагадир эришиш учун туртки бўлади.\nҲамма инсонлар яхши.\nҲамма инсонлар ёмон.\nСизга айтилаётган ҳамма гапга ҳам ишонманг.\nИш – бу ҳаёт дегани эмас, бироқ унинг катта қисмидир. Сиз унга вақтингизнинг учдан бирини сарфлайсиз. Шунинг учун сизга ёққан ишни танлаш – анча доно қадамдир.\nШахсий бахтга эришиш ён- атрофингиздагиларни бахтли қилаяпсизми- йўқми мана шунга боғлиқ.\nЭскалатор ҳаракатланишига тескари югуриш аҳмоқона, лекин жуда қизиқарли иш.\nАгар кимдир сизни хафа қилаётган бўлса, демак сиз у учун аҳамиятга эгасиз.\nҲақоратга эътибор қаратманг, лекин танқидларга қулоқ тутинг.\nСалбий натижаларга ўзингизни тайёрланг. Агар иш ижобий якун топса, хурсанд бўласиз. Агар аксинча бўлса, уни қийналмай қарши оласиз.\nБошқалар сиздан кутаётганига қараганда кўпроғини қилинг.\nМақола 463 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Кишлокда корхона очма, электр ва газсиз «синасан!», дейишганди. Рост экан – Дарё уз Янгиликлар\nГлавная / Иктисодиёт / Кишлокда корхона очма, электр ва газсиз «синасан!», дейишганди. Рост экан\nКишлокда корхона очма, электр ва газсиз «синасан!», дейишганди. Рост экан\n09.01.2019\tИктисодиёт Comments Off on Кишлокда корхона очма, электр ва газсиз «синасан!», дейишганди. Рост экан 103 Показы\nМамлакатимиз ахолисининг асосий кисми кишлок жойларда яшайди. Турли сохаларда муаммолар энг куп учрайдиган худуд хам кишлоклардир.\nКишлок ахолиси яхши шароитларда яшаши учун энг макбул йул, жойларда ишлаб чикариш корхоналарини купайтиришдир.\nШунинг учун бу борада хукуматнинг жуда куп карорлари кабул килинаётгани хам бежиз эмас. Кишлокка саноатни олиб кириш жамиятимиздаги энг огир камчиликлардан булган – ишсизликка бархам беради. Шу билан биргаликда, ахоли фаровонлиги ошади, бозорларимизга чет элдан кириб келаётган товарлар урнини узимизнинг махсулотлар эгаллайди. Иктисодиёт ривожланади.\nАммо, бирок, лекин… Кишлокда ишбилармонлик килишдан огиррок иш йук. Сабаби эса купчиликка аён. Электр ва газсиз корхона юритиб буладими?\n2018 йил 1 декабрь куни Kun.uz сайтида «Фаргоналик тадбиркорнинг мехнатлари электр танкислиги окибатида пучга чикмокда(ми?)» сарлавхали макола эълон килинган эди.\nМаколада Фаргона тумани, Хонкиз кишлоги, Сойбуйи махалласи гузарида тадбиркор Тимурбек Абдумажидов буш турган бинода кишлок ахли учун энг зарур булган – нон махсулотлари ишлаб чикариш, тикувчилик цехи, кишлок хужалик махсулотларини саклаш учун совуткичли камера ва турли маиший хизмат шохобчаларини юритишга бел боглаб, махаллада истикомат килувчи 17 кишини доимий иш билан таъминлагани хакида ёзилганди. Шунингдек, тадбиркорнинг энг катта муамммоси электр таъминотидаги узилишлар экани танкид остига олинганди. Ахир, электрсиз корхона юрадими?\nМаколадан сунг Тимурбек Абдумажидов тахририят билан богланиб, вилоят ва туман худудий электр тармоклари мутасаддилари келиб, тадбиркор билан электр таъминотини жадвал асосида баркарор таъминлаш буйича далолатнома тузилганини айтганди.\nЛекин тадбиркор ва кишлок ахлининг кувончи узокка чузилмаган.\n«Мухбир ака, умидлар пучга чикди. Корхонани ёпяпмиз»\nЭътиборингизни бор маблагини кишлокда ишлаб чикаришни юргизиб, махалладошларини иш билан таъминлашга бел боглаган тадбиркордан келган мактубга каратамиз.\n«Ассалому алайкум, Kun.uz ижодкорлари. Бир ой олдин сайтингизда корхонамиздаги ахвол буйича макола чикканди. Шундан сунг, туман хамда вилоят электр тармоклари вакиллари билан узаро келишилган графикка асосан учириш буйича далолатнома тузилди. Уч хафта электр таъминотидан муаммосиз яшадик. Табиий газ неъматидан махрум кишлок ахолисини узлуксиз электр таъминоти жудаям бахтиёр килганди. Бирок, айни кунларда электр таъминоти яна эски холига кайтди. Кундузи 3-4 соат электр бериляпти. Кишлокда тадбиркорлик килиш учун бор бисотимни инвестиция килаётганимда, тажрибали кишилар кишлокка пул тикмасликни, тадбиркорлик билан шахарда шугулланиш лозимлигини маслахат беришганди. Мен эса кишлогим фаровонлигига уз хиссамни кушиш, уз хамкишлокларимни иш билан таъминлашни ният килгандим.\nАфсуски, хамма нарса мен орзу килгандек булмас экан.\nМухтарам президентимиз, кишлок хаётини яхшилаш, кишлок жойларда ишлаб чикариш ва хизматлар сохасини ривожлантириш, кишлок ахолисининг иш билан бандлигини таъминлашга алохида эътибор каратиб турган бир вактда мутасадди рахбарлар кишлок жойларда коммунал сохани ривожлантириш, тадбиркорларга кулай шароитлар яратиш хакида бош котиришни истамаётгандек, гуё.\nКишлокда бир неча тадбиркор бор. Хамманинг хаёлида битта савол: «Муаммолар качон ечим топади?». На газ бор, на электр энергияси. Ахоли ва тадбиркорлар учун хам акалли биттасини етказиб бериш керакку?!\n«Узтрансгаз» хамда «Узбекэнерго» мутасаддилари мурожаатлар изидан жойларга чикиб, хакикий холат билан якиндан танишишларини, коронгу ва совук уйда яшаётган одамларнинг холатини уз кузлари билан куришларини, ахоли дардини узларида хис килишларини истардик.\nАхир биз электр ва газни текинга беришни сурамаяпмизку? «Бизга хам электр энергияси ва газ сотинглар», деб ёлворяпмиз холос. Хис-хаяжон билан «Узтрансгаз» хамда «Узбекэнерго» фаолиятдан шикоят килар эканмиз, бу ресурсларни кимга канчага сотиш кераклигини белгилаб берадиган бошка вазирликлар можарони четдан томоша килишади.\nАйрим вазирликлар «Узтрансгаз»нинг бюджетга тулаётган солигига махлиё булмасдан лимит белгилашда ички истеъмолчилар талабини хам хисобга олишини сурардик. Модомики, ички электр энергияси билан уз эхтиёжларимизни кондиролмаётган эканмиз, импорт килиш чораларини куриш керак эмасми?\nАхир, бу каби салбий холатлар миллионлаб кишиларнинг кийинчиликда кун куришига, минглаб тадбиркорларнинг фаолиятига ва бу оркали неча юз минглаб ахоли бандлигини таъминлашга тусик буляптику?\nПрезидентимиз уз вазифасига киришган кундан бошлаб канча-канча ислохотларга кул урди ва бу харакатларнинг барчаси халкни рози килишга каратилганини бот-бот такрорлади.\nХурматли мутасаддилар, сизлардан оддий Узбекистон фукароси сифатида уз вазифангизга сидкидилдан ёндашиб, халк манфаатларини уйлаб харакат килишингизни сурайман. Узбекистон халкининг такдирига бевосита дахлдорлигингизни, уларнинг бахтиёр яшаши хам ёки бунинг акси булиши хам сизнинг кулингиздалигини хис килиб туришингизни хохлаймиз.\nМана бугун шароит йуклиги учун фаолиятимни тухтатишга мажбур буляпман. Ахир, узим ховлимдан газ казиб ололмайман ёки электр ишлаб чикаролмайман.\nБалки, качондир бу ишга масъул ташкилотларнинг хам бизнинг кишлокка кадами етиб, муаммоларимиз уз ечимини топса, яна кайта уриниб кураман. Унгача, эса барчадан 17 фукарони ишсиз колдираётганим учун узр сурайман».\n«Кулни ювиб, култикка артдим. Ишчиларга жавоб бериб юбордик»\n«Ака, мактубимни чикармасангиз хам майли. Тадбиркорликдан кунглим совиб кетди. Янги йил байрами кунлари ток уч-турт кун ёнди. 2 январдан яна уша эски холат. Кундуз кунлари уч-турт соат электр бериляпти. Корхона ишини тухтатдик. Ишчиларга жавоб бериб, хайрлашдим. Бор-будимни сарфлаб, югуриб йулга куйган ишлаб чикаришим зиёнлар билан якунига етди. Мижозларим хам купайиб колганди», дейди Тимурбек.\nШу тарика, Фаргона вилоят ва туман электр тармоклари ва газ идоралари мутасаддилари уз ишига масъулиятсизлик билан карагани окибатида бир тадбиркорнинг иши «синди». 17 киши ишсиз колди. 17 оила кора козонини кайнатаётган корхона фаолияти тухтади.\nТадбиркорнинг мактуби оркали бугунги кунда президентимиз томонидан куйилаётган талабларга махаллий хокимият вакиллари кай даражада масъулият билан ёндашаётганидан бохабар булдик.\nАхвол шундай давом этаверса – «Фаргона кишлокларида качон тонг отади?».\nПред. Муйнок 2019 хайрия жамгармаси»га 6 миллиард сумдан ортик хайрия келиб тушди


Latifa.uz — Ёш йигит қўшни қизга мурожат қилибди: — Яхши қиз, сизни дастингиздан тунлари ухлай олмаяпман...Туни билан мижжа қоқмайман... Кўзимга уйқу келмаяпти... Қиз йигитни кўзларига қарай олмасдан, уялиб, ерга боқиб дебди: — Яхшиси бу гапни мени отамга айтинг. Мени қўлимдан нима ҳам келарди... Отам билан гаплашганингиз маъқул. Ҳаммасини отам ҳал қиладилар. Ахир туни билан магнитафонни адам баланд қилиб эшитяптилар-ку...\nЁш йигит қўшни қизга мурожат қилибди:\n— Яхши қиз, сизни дастингиздан тунлари ухлай олмаяпман...Туни билан мижжа қоқмайман... Кўзимга уйқу келмаяпти...\nҚиз йигитни кўзларига қарай олмасдан, уялиб, ерга боқиб дебди:\n— Яхшиси бу гапни мени отамга айтинг. Мени қўлимдан нима ҳам келарди... Отам билан гаплашганингиз маъқул. Ҳаммасини отам ҳал қиладилар. Ахир туни билан магнитафонни адам баланд қилиб эшитяптилар-ку...\n#Аёллар #Ёшлар #Эркаклар #Қўшнилар


Нестеров “Бунёдкор”нинг янги аъзоси\n22.07.2009 11:08 | Чемпионат\nЎзбекистон терма жамоаси дарвозабони Игнатий Нестеров Тошкентнинг "Бунёдкор" клуби футболчиси сифатида расман таништирилди.\nПойтахтдаги ЖАР стадионининг матбуот марказида ўтказилган тадбирда Нестеров клуб бош мураббийи Луиз Фелипе Сколаридан сариқ рангли янги либосини қабул қилиб олди.\nЎзбекистон футболидаги энг яхши дарвозабонлардан бири сифатида эътироф этиладиган Нестеров таркибини юлдузлар билан тўлдириб бораётган қалдирғочлар билан 3 ярим йиллик шартнома имзолади. Шартноманинг молиявий жиҳатлари ҳозирча маълум қилинмаяпти.\nЮлдузлик йилларини "Пахтакор" таркибида ўтказган Нестеров ўзи учун севимли бўлган 12-рақамини ўша ерда қолдирган кўринади. Чунки, Сколари топширган либосга кўра, Нестеров мамлакат чемпиони сафида 1 рақам остида майдонга тушади. Таъкидлаш керак, 12-рақамда "Бунёдкор"да истеъдодли дарвозабон Мурод Зуҳуров ўйнайди.\n"Бунёдкор" фаолиятимдаги янги клуб", - дейди бундан чамаси 1 ой илгари 26-ёшга тўлган футболчи.\n"Мураббийлар штаби ҳам яқинда иш бошлаган. Ўзгаришлар катта. Клуб ўз олдига улкан мақсадларни қўйган ва мен шундай жамоада эканлигимдан хурсандман. "Пахтакор"даги 8 йиллик фаолиятимдан сўнг, муҳитни ўзгартириш вақти келганини ҳис қилдим ва шу сабабли ҳам бугун мен бу ердаман", - дейди Нестеров.\nМамлакатнинг ҳозирги кундаги энг кучли дарвозабони билан шартнома имзоланиши "Бунёдкор" бош мураббийи Луиз Фелипе Сколарининг ишларини бироз енгиллаштирган бўлиши мумкин, аммо энди унинг олдида Зуҳуров ва Нестеровдан бирини танлаб, уни майдонга туширишдек мураккаб вазифа турибди.\n"Нестеров машғулотларда тер тўкиб меҳнат қилмоқда", - дейди бразилиялик мутахассис.\n"Агар шу даражани ушлаб қолса, Нестеров 25-июл куни "Шўртан"га қарши учрашувдаёқ майдонга тушиши мумкин. У мен учун янги футболчи эмас. Келганимдан буён унинг иштирокидаги ўйинларни ҳам терма жамоа миқёсида ҳам клуб миқёсида томоша қилиб чиқдим. У мавсумнинг биринчи қисмини юқори савияда ўтказа олди".\nЭслатиб ўтамиз, таништирув маросимида, шунингдек, клуб бош директори Александр Шапран ҳам иштирок этди ва ушбу трансфер "Пахтакор" клуби билан икки томонлама келишув эвазига амалга ошганлигини айтиб ўтди.


Кенхрея шаҳридаги имонлилар жамоатида хизмат кўрсатаётган опамиз Фивани сизларга тақдим этаман.\nУни Раббимиз ҳақи, Худо азизларига муносиб қабул қилинглар. У нимага муҳтож бўлса, ёрдам беринглар. Зеро у кўп кишиларга ва айниқса менга ҳам мададкор бўлган.\nИсо Масиҳ хизматида бўлган ҳамкорларим Прискилла билан Акилга салом айтинглар.\nУлар менинг жонимни асраш учун ўзларини ўлим хавфига қўйдилар. Уларга ёлғиз мен эмас, балки мажусийлардан имон келтирганларнинг барча йиғилишлари ҳам ташаккур билдирмоқдалар.\nУларнинг уйида йиғиладиган жамоатга ҳам салом айтиб қўйинглар.Асия ўлкасида Масиҳ учун биринчи униб-чиққан ҳосилдай бўлган севикли муҳибим Епенетга салом айтинглар.\nБиз учун кўп меҳнат қилган Марямга салом айтинглар.\nҲаворийлар орасида ном чиқарган ва мендан олдин Масиҳга имон келтирган ҳамда мен билан бирга маҳбус бўлган қариндошим Андроникка, шунингдек, Юнийга салом айтинглар.\nРаббимиз йўлида бораётган севикли ўртоғим Амплиатга салом айтинглар.\nМасиҳ хизматида ҳамкоримиз бўлган Урбан ва севикли Стахисга салом айтинглар.\nСиновдан ўтиб, Масиҳга мақбул бўлган Апеллисга салом айтинглар. Аристовул хонадони аҳлига салом айтинглар.\nҚариндошим Ҳиродионга салом айтинглар. Наркис хонадони аҳлидан Раббимизга қарашли бўлганларга салом айтинглар.\nРаббимиз хизматида заҳмат чеккан Трифен билан Трифосга салом айтинглар. Раббимиз хизматида кўп заҳмат чеккан севикли синглим Персисга салом айтинглар.\nРаббимизнинг мумтоз хизматкори бўлган Руфусга ва мени ўз ўғли каби асраган онасига салом айтинглар.\nАсинкрит, Флегон, Ҳермес, Патровас, Ҳермас ва улар билан бирга бўлган биродарларга салом айтинглар.\nФилолог билан Юлияга, Нирей ва унинг синглисига, Олимпас ҳамда улар билан бўлган бутун азизларга салом айтинглар.\nМуқаддас ўпич билан саломлашинглар. Барча Масиҳ жамоатлари сизларга салом йўллаяптилар.\nЭй биродарларим, сизларни ўрганган таълимотингиздан айнитиб, нифоқ ва ғулғулага сабаб бўладиган кишилардан эҳтиёт бўлишингизни ўтиниб сўрайман; улардан ўзингизни четга олинглар.\nЧунки бундай одамлар Раббимиз Исо Масиҳга эмас, балки ўз қоринларига хизмат қиладилар. Софдил одамларнинг кўнглини ширин сўзлар ва тилёғламалик билан овлайдилар.\nСизларнинг мўминлигингиз ҳаммага маълум бўлиб қолди. Мен ўзим ҳам сизлардан хурсандман-у, лекин сизлар яхшиликда доно, ёмонликдан холи бўлишингизни истайман.\nТинчлик манбаи бўлган Худонинг Ўзи тез орада шайтонни оёқларингиз остида эзиб ташлайди. Раббимиз Исо Масиҳнинг инояти сизларга ёр бўлсин.\nМенинг ҳамкорим Тимўтий ҳамда қариндошларим Луций, Ясон ва Сосипатр сизларга салом йўллаяптилар.\nБу мактубни ёзаётган мен – Тертий ҳам сизларга Раббимдан саломатлик тилайман.\nМенинг ва бутун имонлилар жамоатининг меҳмоннавози бўлган Гай ҳам сизларга салом айтяпти. Шаҳарнинг хазинадори Ераст ва биродаримиз Кварт сизларга салом йўллашяпти.\nРаббимиз Исо Масиҳнинг инояти ҳаммаларингизга ёр бўлсин. Омин.\n14;24 Мен хабарлаб юрган Инжил, яъни Исо Масиҳнинг Хушхабарига биноан сизларни собитқадам қилишга қодир бўлган Худога ҳамду санолар бўлсин! Қадим даврлардан бери яширин тутилиб, ҳозирги вақтда эса очилиб қолган улуғ сир\n14;25 мангу барҳаёт Худонинг амри ила қадимги пайғамбарларнинг китобларида ваҳий этилган, энди эса барча халқларга имонга бўйсунишлари учун тақдим этилгандир.\n14;26 Донишманд бўлган ягона Худога Исо Масиҳ орқали илалабад шон-шарафлар бўлсин! Омин.


Хабар берганимиздек, Туркиянинг Истанбул шаҳрида эркин кураш бўйича халқаро мусобақа бўлиб ўтмоқда. Қувонарлиси, оғир вазндаги полвонимиз, Токио Олимпиадаси лицензианти Ҳасанбой Раҳимов (-125 кг) мусобақада бронза медали совриндори бўлди.\nБронза учун кечган баҳсда Раҳимов Туркиялик Ҳусайн Живелекка қарши гиламга чиқди ва рақибини мағлуб этишни уддалади. Шу тариқа, Ўзбекистон терма жамоаси ҳисобидаги медаллар сони тўрттага етди. Эслатиб ўтамиз, бундан аввал мусобақа доирасида ҳамюртларимиз Илёс Бекбулатов (-70 кг) олтин, Ғуломжон Абдуллаев (-57 кг) кумуш ва Магомед Ибрагимов (-97 кг) бронза медалларини қўлга киритишган эди.


13 декабрь Ўзбекистонда туманли об-ҳаво кузатилади\n14:47 / 12.12.2016\nТошкент шаҳри. Республика Гидрометеорология марказининг хабар беришича, 13 декабрь куни пойтахтда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Ҳаво ҳарорати кечаси 0-2, кундузи 10-12 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Ҳаво ҳарорати кечаси 0-5, кундузи 8-13 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Ҳаво ҳарорати кечаси 0-5, кундузи 10-12 даража илиқ бўлади.\nСурхондарё вилояти. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Ҳаво ҳарорати кечаси 3 даража совуқ, 2 даража илиқ, кундузи 8-13 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Ҳаво ҳарорати кечаси 3 даража совуқ, 2 даража илиқ, кундузи 3-8 даража илиқ бўлади.\nРеспубликамизнинг тоғли ҳудудлари. Ҳаво ўзгариб туради, айрим жойларда қор ёғиб, туман тушиши мумкин. Ҳаво ҳарорати кечаси 3-8 даража совуқ, кундузи 2-7 даража илиқ бўлади.


ҲАРБИЙ ҚИСМДА “ОЧИҚ ЭШИКЛАР КУНИ” — Ishonch Gazetasi\nБухоро шаҳридаги 42-мактаб ўқувчиси Алпомиш Муҳаммедов келажакда ҳарбий бўлиб, юртимиз сарҳадларини қўриқлашни дилига туккан. Шу боис у ҳарбийлар ҳаётига жуда қизиқади.\nМана энди унинг бу нияти амалга ошди. У кўплаб тенгқурлари қатори Ўзбекистон Республикаси Ички ишлар вазирлигига қарашли Халқаро аэропортларда хавфсизликни таъминлаш қўшинларининг Бухоро вилояти алоҳида қўриқлаш батальонида “Армия – менинг фахрим, ёшлар – келажак бунёдкори” шиори остида ўтган “Очиқ эшиклар куни”да қатнашди.\nҚутлуғ айём муносабати билан уюштирилган мазкур тадбирда Бухоро шаҳридаги таълим даргоҳларининг саккиз юзга яқин ўқувчилари ҳарбий қисм таркиби аъзоларининг яшаш шароитлари, ўқув-машғулот жараёнлари билан яқиндан танишдилар. Шунингдек, ҳарбий акалари уларга техникалар, аслаҳа ва технологияларнинг ишлаш механизмлари ҳақида маълумотлар беришди.\nБундан ташқари, мазкур батальоннинг бир гуруҳ ҳарбийлари Бухоро шаҳридаги “Бухоро китоб олами” савдо мажмуасида ўтказилган “Китоблар ярмаркаси”да иштирок этиб, диёримизда нашр этилган янги адабиётларни харид қилдилар.


Россияда Instagram ижтимоий тармоғини блоклаш бошланди\nРоссия ҳудудларида провайдерлар Instagram’ни блоклашни бошлади. 11 март куни “Роскомнадзор” ижтимоий тармоққа кириш 14 март соат 00:00 дан чекланишини эълон қилиб, фойдаланувчиларга ўз маълумотларини бошқа платформаларга кўчириш учун 2 кун муҳлат берганди.\nДаставвал Узоқ Шарқда ижтимоий тармоқ ишлашдан тўхтагани хабар қилинди. Amur Mash телеграм-каналига кўра, Instagram қоқ ярим тунда ишламай қолган. “Тамом: лента янгиланмаяпти, янги маълумот юкланмаяпти, лайклар қўйилмаяпти”, деб ёзган Amur Mash.\n“Борус” телеграм-канали Красноярскда ҳам Instagram блокланганини, лекин VPN билан ишлаётганини қайд этган.\n“Роскомнадзор” Россияда Instagram’ни блоклаш қарорини мазкур ижтимоий тармоқда “Россия Федерацияси фуқаролари, жумладан ҳарбий хизматчиларига нисбатан зўравонлик хатти-ҳаракатларини содир этишга чақириш мазмунидаги ахборот материаллари тарқатилаётгани” билан изоҳлаган.


Беларусда Мухолифат мувофиқлаштирув кенгашининг икки аъзоси қамоққа олинди. Шунингдек, кенгашнинг яна бир аъзоси - Лилия Власова Тергов қўмитасига чақиртирилди.\nТихановскаянинг асосий ёрдамчиси Ольга Ковалькова ва иш ташлашларнинг ташкилотчиси Сергей Дилевский 24 август куни эрталаб қўлга олинган. Улар Минск трактор заводида рухсат берилмаган митингни ўтказишда айбланмоқда.\nЗавод ишчиси бўлган 30 ёшли Сергей Дилевский президент Александр Лукашенкони аёвсиз танқид қилгани учун маҳаллий полиция ва халқаро матбуот назарига тушган эди.\nЯкшанба куни Лукашенко ишчилари ҳокимиятга қарши намойишларга чиққан заводлар ёпилишини эълон қилди.\nБеларусда 9 август куни ўтган президентлик сайловида Александр Лукашенко 80 фоиздан ортиқроқ овоз олгани эълон қилингани ортидан бошланиб кетган норозилик намойишлари 17 августда оммавий иш ташлашларга айланиб кетди.\nЛукашенконинг сайловдаги асосий рақиби Светлана Тихановская сайлов натижаларини тан олмаслигини ва овоз бериш ғолиби ўзи бўлганини эълон қилган.\nҲозиргача норозилик намойишларида қатнашган 7 мингга яқин одам ҳибсга олинди, уч одам ўлди.\nБеларусь полицияси намойишчиларни аёвсиз калтаклади, айрим ҳолатларда намойишчиларга ўқотар қуролдан ўт очилди.


ҚАШҚАДАРЁ – “Халқ таълими бўлими раҳбари нега камчиликларни хаспўшлашга уринади?”\n18 январ 2020, Тошкент вақти: 19:36\nЧИРОҚЧИ. “Қашқадарё вилояти Чироқчи туманидан ёзмоқдаман. Куни кеча Телеграмдаги “Чироқчи24” каналида Чироқчи туман халқ таълими бўлими мудираси Назира Абраеванинг мурожаати эълон қилинди. Мудиранинг айтишича, яқинда ижтимоий тармоқда 170-мактаб деб тарқатилган суратда аслида 116-мактаб акс этган. Халқ таълими мутасаддиси ўша суратдаги бино “cнос”га тушганини қайд этади. Шунингдек, 116-мактабнинг 1971 йилда қурилган биносини кўрсатиб, таълим маскани иссиқлик ва электр энергияси билан таъминланганини айтади. Ваҳоланки, 116-мактабнинг печлари 50 йилдан бери янгиланмаган. Суратларда электр таъминоти қай аҳволда эканини ҳам кўришингиз мумкин. Ҳатто мактаб атрофи ҳам ўралмаган-ку. Қанақа ободонлаштириш ҳақида гапириш мумкин?!\nТаълим раҳбарлари кўзбўямачилик билан тизимдаги камчиликларни хаспўшлаш ўрнига, мавжуд муаммоларни очиқ тан олиб, уларни ҳал қилиш чораларини кўрса яхши бўлар эди.\n(Бу хабар Озодликка 9 сентябрь куни келган.)


Карантин ва вакцина: Россияда хорижлик талабалар ўқиши қандай ташкил қилинади - 02.07.2021, Sputnik Ўзбекистон\nРоссия хорижий талабалар ўз ватанида олган ҳар қандай вакцинани тан олади, эмланмаган талабаларга эса - дарҳол вакцина олиш таклиф қилинади. 02.07.2021, Sputnik Ўзбекистон\nТОШКЕНТ, 2 июл — Sputnik. Мария Науменко. Пандемия шароитида Россияда хорижий талабалар қандай ўқитилади, масофавий таълим сақланиб қоладими, Россияга кириб келиш учун қандай вакцина билан эмлаш талаб қилинади –Sputnik мақоласида ушбу саволларга жавоблар билан танишинг.Россия хорижий талабалар ўз ватанида олган ҳар қандай вакцинани тан олади. Ундан ташқари хорижий талабалар Россияга кириб келган заҳотиёқ уларни вакциналаш ташкил қилинади. Тиббий ёки бошқа сабабларга кўра, эмлашнинг имкони бўлмаган талабалар учун алоҳида ўқув режаси ишлаб чиқарилади. Бу ҳақида “Россотрудничество” ва “Жамоатчилик палатаси” вакиллари "Россия сегодня" халқаро ахборот агентлигида бўлиб ўтган онлайн матбуот анжуманида ҳикоя қилиб беришди.Россия ОТМлари ковидга қарши ҳар қандай вакцина билан эмланган талабаларни қабул қилишга тайёр, деди “Россотрудничество” раҳбари ўринбосари Павел Шевцов.Шевцов айтишига кўра, айни дамда Россотрудничество Россия Таълим вазирлиги билан биргаликда хорижий талабалар мамлакатга киришига рухсат олиш учун Ҳукумат комиссиясини қониқтирадиган ёндашув ишлаб чиқиш устида ишламоқда. Аксарият олийгоҳлар вакцина олишдан воз кечган талабаларни шахсий режа бўйича онлайн ўқув жараёнига ўтказади, дейди Жамоатчилик палатаси вакили МГИМОнинг бошқарув ва сиёсат факультети декани Генри Сардарян.МГИМО вакилининг сўзларига кўра, талабалар ва ходимларни эмлаш – кўнгилли асосдан қолмоқда, лексин бусиз одатий ҳаёт тарзига қайтишнинг имкони йўқ. Аксарият ОТМларда бир талабада касаллик аниқланса, бутун гуруҳ академик таътилга чиқиш тартиби белгиланган. “Ўқув-машғулотлари эса икки ҳафтага тезлик билан масофавий шаклга ўтказилади”. Жамоатчилик палатаси аксарият ОТМлар орасида ўтказга сўровга кўра, аксарият хорижий талабаларни кундузги таълим дарсларига киришга рухсат бериш тарафдори. Анкета сўровларида МГИМО, Иқтисодиёт Олий мактаби, Урал Федерал университети, Болтиқ федерал университети, Россия Халқлар дўстлиги университети, Молия университети ва МДУ иштирок этган.\nРоссия хорижий талабалар ўз ватанида олган ҳар қандай вакцинани тан олади, эмланмаган талабаларга эса - дарҳол вакцина олиш таклиф қилинади.\nТОШКЕНТ, 2 июл — Sputnik. Мария Науменко. Пандемия шароитида Россияда хорижий талабалар қандай ўқитилади, масофавий таълим сақланиб қоладими, Россияга кириб келиш учун қандай вакцина билан эмлаш талаб қилинади –Sputnik мақоласида ушбу саволларга жавоблар билан танишинг.\nРоссия хорижий талабалар ўз ватанида олган ҳар қандай вакцинани тан олади. Ундан ташқари хорижий талабалар Россияга кириб келган заҳотиёқ уларни вакциналаш ташкил қилинади. Тиббий ёки бошқа сабабларга кўра, эмлашнинг имкони бўлмаган талабалар учун алоҳида ўқув режаси ишлаб чиқарилади. Бу ҳақида “Россотрудничество” ва “Жамоатчилик палатаси” вакиллари "Россия сегодня" халқаро ахборот агентлигида бўлиб ўтган онлайн матбуот анжуманида ҳикоя қилиб беришди.\nРоссия ОТМлари ковидга қарши ҳар қандай вакцина билан эмланган талабаларни қабул қилишга тайёр, деди “Россотрудничество” раҳбари ўринбосари Павел Шевцов.\n“Препаратлар борасида, ОТМларда умумий ёндашув бўлади. Ўйлашимча, биз барча вакциналарни қабул қиламиз”, - деди Шевцов.\nШевцов айтишига кўра, айни дамда Россотрудничество Россия Таълим вазирлиги билан биргаликда хорижий талабалар мамлакатга киришига рухсат олиш учун Ҳукумат комиссиясини қониқтирадиган ёндашув ишлаб чиқиш устида ишламоқда.\n“Бунинг ичига ҳам вакцинация ҳам карантин чоралари кўриб чиқилмоқда. Университетлар хорижий талабалар учун карантинни ўташ қулай бўлган махсус бинолар ажратишга ҳам тайёр. Аксарият талабаларни мамлакатга киритиш учун консенсус топилади деб умид қиламан”,- дейди Шевцов.\nАксарият олийгоҳлар вакцина олишдан воз кечган талабаларни шахсий режа бўйича онлайн ўқув жараёнига ўтказади, дейди Жамоатчилик палатаси вакили МГИМОнинг бошқарув ва сиёсат факультети декани Генри Сардарян.\n“Антитаначалари ва эмлашдан воз кечиш учун тиббий сабаби бўлмаган, яъни шунчаки вакцина олишни истамайдиган талабалар кундузги бўлим дарсларига киритилмайди. Улар учун нафақат масофавий таълим шакли, балким индивидуал иш режаси киритилади. Бу уларга алоҳида талаблар қўяди дегани”, - деди Сардарян.\nМГИМО вакилининг сўзларига кўра, талабалар ва ходимларни эмлаш – кўнгилли асосдан қолмоқда, лексин бусиз одатий ҳаёт тарзига қайтишнинг имкони йўқ.\nАксарият ОТМларда бир талабада касаллик аниқланса, бутун гуруҳ академик таътилга чиқиш тартиби белгиланган. “Ўқув-машғулотлари эса икки ҳафтага тезлик билан масофавий шаклга ўтказилади”.\n“Кундузга ва масофавий ўқув шакллари орасида бундай “сакрашлар” таълим самарадорлиги пасаймаслиги учун қилинмоқда, лекин кундузги форматга кўра бундай ўқишнинг самарадорлиги паст алабатта”, - дейди Сардарян.\nЖамоатчилик палатаси аксарият ОТМлар орасида ўтказга сўровга кўра, аксарият хорижий талабаларни кундузги таълим дарсларига киришга рухсат бериш тарафдори. Анкета сўровларида МГИМО, Иқтисодиёт Олий мактаби, Урал Федерал университети, Болтиқ федерал университети, Россия Халқлар дўстлиги университети, Молия университети ва МДУ иштирок этган.


СОҒЛОМ ТУРМУШ ТАРЗИ | 1-клиника Ташкентской медицинской академии\nОчиқ ҳавонинг соғлиққа фойдаси\nКатта шахарда яшовчилар учун тоза ҳаво жуда зарур, чунки атмосфера жуда бузилган.\nШунинг учун кўпчилик соғлиғини тиклаш мақсадида тоғ ён бағирларига, денгиз бўйларига, ўрмон атрофларида жойлашган дам олиш масканларига ошиқадилар. У ерларнинг ҳавоси жуда тоза, кислородга бой, ёқимли ифорга тўла, нафақат кайфиятни кўтаради, балки умумий холатни ҳам яхшилайди.\nИонлашган тоза ҳаволи денгиз бўйи, ўрмон ифоридан бахраманд бўлиш, шаршара олдида кўп бўлиш кўпгина сурункали касалликларнинг олдини олади, кислород танқислиги камаяди, кўриш яхшиланади, ўпка ва юрак қон томир системаси иш фаолияти яхшиланади.\nХўш сабаб нимада?Тоза ҳаво организмга қандай танҳо фақаткина пиёда бўлиши керак. Бу ҳеч қандай тайёргарликни, кучли зўриқишни, маблағни, алоҳида анжомларни талаб қилмайди. Ҳар бир инсон ўзи ҳар куни шундай йўл билан организмни чиниқтириши мумкин.\nТоза ҳавода сайр нима билан фойдалидир?\nЮрак – ҳар қандай жисмоний фаолликда юрак иш фаолияти активлашади. Бундай машқ инсоннинг энг асосий мушаклари учун муҳим машқдир.бунда юракка кучли зўриқиш берилмайди. Шунинг учун сайр ҳафсиздир.\nНафас олиш – кислород энг асосийсидир.Спорт зал ёки уйда , айниқса очиқ ҳаводаги машқларда хужайралар кислород билан тўйинади, шу сабабли модда алмашинуви яхшиланади. Тоза ҳавода бўлиши аэротерапия деб юритилади. Агар яқинингизда хвой дарахти бўлган ҳиёбон бўлса айни муддаодир.\nАсаб тизими – хамма офисда узоқ вақт ишлаши, айниқса бир неча кун уйда бўлиши кайфиятни бузади. Кўчага чиқиш, паркда юриш, ўз ўй- фикрлари билан ёлғиз қолиш бундай холларда яхши ёрдам беради. Яшил табиаттан хохлаганча бахраманд бўлиш мухимдир. Психологлар очиқ ҳавода сайр қилишнинг фойдаси ҳақида кўп марта айтишган. Уларнинг фикрича бу энг кучли антидепрессантдир.\nТашқи кўриниш – кислород билан тўйинган хужайралар қон айланиш тизимига ижобий таъсир қилади. Сайрдан кейин яноқларида қизиллик балқийди, тери соғлом кўринади, инсон ўзи ҳам дам олгандек кўринади.\nСайр натижасида модда алмашинуви фаоллашади, шу сабабли организмдан шлаклар чиқарилади, ҳамда ортиқча каллория ҳам ёқилади, бу ортиқча вазн эгалари учун фойдалидир\n1 соатлик сайрда (ўртача тезликда) 192 калория ёқилади. Бу одамнинг бассейнда сузиш, конькида учиш, от миниш ёки бадиий гимнастика билан шуғулланиши билан тенгдир.\nБунинг учун оддий қоидага риоя қилиш керак. Ҳар куни эрталаб ва кечқурун сайр қилиш керак, фақат ПИЁДА!!!


Россия прокуратураси "Сўл Фронт" фаолиятини вақтинча тақиқлади\n28 июн 2022, Тошкент вақти: 14:42\nСергей Удальцов оммавий тартибсизликлар келтириб чиқарганлик айби билан уй қамоғига олинган.\nРоссия Бош прокуратураси мухолифатдаги “Сўл Фронт” ҳаракати фаолиятини “қонун бузганлик” айбловлари билан уч ойга тўхтатиш ҳақида қарор чиқарди.\nФеврал ойида прокуратура мухолифат гуруҳи етакчиси Сергей Удальцовни оммавий тартибсизликлар келтириб чиқарганлик айби билан уй қамоғига олган эди. Жорий ой бошида эса уни ҳибсда қолдириш муддати август ойигача узайтирилди.\nУнга қарши айбловлар НТВ телеканали Удальцов Грузия парламенти депутати молиявий кўмагида Россияда исён кўтаришга ҳаракат қилгани иддао қилинган ҳужжатли филм намойиш қилиниши ортидан эълон қилинди.\nБу айбловларни инкор қилаётган Удальцов 10 йилга қамоққа ҳукм қилиниши мумкин.


Томорқалардан самарали фойдаланиш учун келгуси йил 100 млн доллар ажратилади - EFFECT.UZ\n. 18:56 | 24.11.2021\nАйни пайтда Президент раислигидаги йиғилиш давом этмоқда. Кўриб чиқиоган масалалар давомида томорқа хўжалигини ривожлантириш ҳақида сўз борди. Шунингдек, давлат раҳбари бу борадаги вазифаларни белгилаб берди.\n– 500 минг гектардан зиёд томорқалардан самарали фойдаланиш учун келгуси йил 100 миллион доллар ажратилиши таъкидланди;\n– томорқада деҳқончиликни йўлга қўйиш учун оилавий тадбиркорлик дастури шартлари асосида имтиёзли кредитлар берилади;\n– томорқада етиштирилган маҳсулотларни кафолатли харид қилиш мақсадида ҳар бир туманда кооперациялар ташкил этилиб, уларни жиҳозлашга 30 фоизгача субсидия берилади.\n– сув таъминоти оғир томорқа ерлари ва фойдаланишдан чиққан майдонларни суғориш харажатларини қисман қоплашга келгуси йилда 50 миллиард сўм ажратилади.\nАҳоли даромадини ошириш ва бозорлар тўкин-сочинлигини таъминлаш учун ҳар бир хонадонда камида 100та парранда, 20та қуён, 5-6та қўй ва эчки, 5та асалари уялари боқишни йўлга қўйиш зарурлиги кўрсатиб ўтилди.\n“Ҳоким ёрдамчилари маҳаллада ишларни шундай лойиҳалардан бошлаши керак”, – дейди Президент.\nTeglar:prezident, Йиғилиш, Миллион доллар, Томорқа\n"Ёпиқ хоналар қачон очилади?" - қор ёғганда сарсон бўлган муаллимни нега эшитишмаяпти?!\n"Рамос билан бир неча маротаба даҳанаки жангларга киришиб кетганмиз" - Месси\nТунда йиғилишдан чиқиб, уйига қайтаётган 3 нафар майор ЙТҲга учраб, вафот этди\n“Бирорта раҳбарнинг “ўйин қилишга” ҳаққи йўқ” – Шавкат Мирзиёев


тадқиқотчилар 2019 йилнинг энг оммалашган ва энг заиф пароллари рўйхатини тузишди, деб хабар берди «Kp.ru». Маълумотларни ҳимоялаш учун ушбу ҳарф ва рақамлар кетма-кетлигидан жуда кўп фойдаланилгани ... уларни бузиш хакерлар учун ҳеч қандай қийинчилик туғдирмайди. Заиф пароллар рўйхати ахборот чиқиб кетиши ва бузилиши оқибатида интернетда ...\nмутахассислари интернет фойдаланувчилари қўллаётган энг ишончсиз пароллар рейтингини тузишди. Биринчи ўринда, кутилганидек, 123456 комбинацияси. Тадқиқот ... муаллифи Трой Ҳантнинг маълумотлар базасидан фойдаланилди. Энг ёмон пароль — 123456 дан 23,2 миллионта аккаунтда фойдаланилмоқда. Энг ишончсиз ...\nсиз бирон-бир сайтда рўйхатдан ўтгансиз-у, вақт ўтиши билан паролингизни унутиб қўйдингиз. паролни аниқлаш осон: чунки «хром»да қачонлардир яратилган барча пароллар сақланиб қолади. Бу маслаҳат «Chrome ... учун Профилингизнинг иконкаси тугмасини босинг Энг юқорисидаги «пароллар» («пароли») тугмасини босинг паролли сайтингизни топинг. Умумий ...\nбузиб киришади. Бузиб киришнинг асосий усули эса аввалгидек паролларнинг турли вариантларини териб кўришдир (broot-force). Ушбу турдаги ... турдаги ҳужумдан ҳимояланиш эса жуда осон – бу учун шунчаки мураккаб паролни қўллаш етарлидир. Бир қарашда унчалик қийин бўлмаган ушбу вазифа, ...\nуниверситети тадқиқотчилари паролларни ўғирлашнинг яна бир усулини аниқлашди. Бунинг учун иссиқлик камераси бўлса кифоя. Синов чоғи 31 нафар кўнгилли клавиатурада 10 хил ... бўлса кифоя. Синов чоғи 31 нафар кўнгилли клавиатурада 10 хил паролни киритди, кейин эса клавиатура иссиқлик камерасида суратга олинди. ...\nбиз файлдаги саҳифалар (листы) ёки китоб (книга)нинг ўзига ҳимоя (пароль) ўрнатамиз. Агар пароль оддий бўлса, кўпгина ҳужжатларда қўлланса ... бўлса, табиийки, блокдан чиқаришда муаммо туғдирмайди. Лекин пароль ҳақидаги ёзув йўқолган, пароль анча олдин ўрнатилган ёки биз уни ...\n«ўгай кўз» билан қарайди — акс ҳолда дунёдаги энг оммалашган пароллар нуқул содда, тўпори «алгоритмлар»дан иборат бўлмасди. Виржиния ... университети ва «Dashlane» хавфсизлик хизмати 61 миллионта паролни ўрганиб, орасидан энг сийқаси чиқиб кетганларини аниқлади. Қанақа ...\nтизимда рўй берган хато туфайли барча фойдаланувчиларга кириш паролларини ўзгартиришни тавсия қилди. Бу ҳақда «РИА Новости» хабар бермоқда. «Twitter»даги ... Бу ҳақда «РИА Новости» хабар бермоқда. «Twitter»даги аккаунтингизга парол ўрнатаётганингизда биз уларни компанияда ҳеч ким кўрмайдиган қилиб ...\nбраузерининг сўнгги версиясида барча паролларни «Excel-файл»га сақлаб қўйиш ҳамда уни бошқа бир дастурга узатиш мумкин, деб хабар берди «Лайфхакер». «Chrome» осонлик билан турли ... «Лайфхакер». «Chrome» осонлик билан турли сайтлардаги логин ва паролларни сақлашни уддалайди. Шунга қарамай, кўпчилик бир талай сабаблар ...


Тошкентдаги боғчада 32 нафар бола заҳарланди\n09.10.2018 15:39 0 2487\nМактабгача таълим вазирлиги Мирзо Улуғбек туманида жойлашган 433-сонли мактабгача таълим муассасасида 32 нафар тарбияланувчининг овқатдан заҳарланиши билан боғлиқ вазиятни яқиндан ўрганиб чиқмоқда, деб хабар берди вазирлик матбуот хизмати.\nМаълумот вазирликка етиб келгач, МТВ мутахассисларидан иборат комиссия дарҳол воқеа жойига йўл олган. Жойда Бош прокуратура ва Соғлиқни сақлаш вазирилиги вакиллари ҳам иш олиб бормоқдалар.\nЖиддий ҳолатлар қайд этилмаган, ҳозирги вақтда икки нафар тарбияланувчи касалхонадан уйга қўйиб юборилган, қолган болаларни ҳам уйга қўйиб юбориш ишлари давом этмоқда.\nБолалар тиббий кўрик ва лаборатория назоратидан ўтказилди. Ушбу суриштирув натижалари яқин вақт ичида эълон қилинади.\nКелажакда шунга ўхшаш ҳодисаларга йўл қўймаслик ва уларнинг олдини олиш мақсадида назоратни кучайтириш буйича чора-тадбирлар ишлаб чиқилмоқда, дейилади вазирлик хабарида.\nбоғча Тошкент заҳарланиш бола\nЖамият Кеча, 09:48


ЎзА - Жиззах гузарлари\n29.08.2018 16:44 Чоп этиш версияси\nГузар, – бу маҳалла марказида қуриладиган чойхона типидаги бино эмас. Бу ерда инсоннинг ҳаётий эҳтиёжларини қондирадиган ҳамма инфратузилма бўлиши керак.\n– Маҳалламиз раиси Ҳайитбой Урдушев “Тошлоқ” гузари қурилишига сиз масъул, деб менга айтганда шошилиб қолдим, – дейди йўл қурувчиси, “Меҳнат шуҳрати” ордени соҳиби Зокир Мансуров. – Ахир шунча ҳажмдаги ишни зиммага олишнинг ўзи бўладими?! Кейинчалик билсам, шундай масъулиятли вазифа тадбиркор учун юк эмас, шараф экан. Гузарлар қурилиши муҳокама қилинган йиғилишда ғоя ташаббускори “Бу иш ҳар бирингизга ҳайкал бўлади” деганда, очиғи, қанот боғлагандай бўлдим. Ўшанда узоқни кўзлаб иш тутилганига бугун имон келтирдик. Ҳар тонг “Тошлоқ” гузарига йўлим тушади, чинакам бунёдкорлик ишларига дахлдор бўлганимиздан ғурурга тўламан.\n– Барибир шундай қурилишни барпо этиш осон бўлмагандир? – сўраймиз суҳбатдошимиздан.\n– Халқ ҳашарининг қудратига амалда ишонч ҳосил қилдик, – дейди Зокир ака. – Агар гузарда новвойхона қурилиши керак бўлса, белгиланган новвой шу нуқтага масъул бўлди, қассобхонага алоҳида одам, тикувчилик устахонасига яна кимдир, зардўзлик цехига бошқа киши, китоб дўкончасига китоб сотувчи ишга киришди. Адолат юзасидан айтиш керак, вилоят ҳокимлиги вакили Ўктам Турсунов қурилишга тадбиркорларни сафарбар этишда катта жонбозлик кўрсатди.\n– Худди мана шундай бунёдкорлик ҳаракати Жиззахнинг бошқа мавзеларида ҳам авж олди. “Ким гузар қурса, ўзига ҳайкал яратади” деган қанотбахш ибора ҳаётда чин исботини топди. Бугунги кунда жиззахликлар "Раваллиқ" гузари ҳақида гап кетганда Қосим Раҳимов, "Оққўрғонлик" гузари бағридаги қулайликлардан баҳраманд бўлганда ўша йиллардаги вилоят ДАН раҳбари Наби Муродов номини, Ҳамзаобод гузарига қадам қўйганда Ҳасанбой Мўминов номини ҳурмат ва эҳтиром билан тилга олишади. Худди шунингдек, "Қалия", "Маданият" маҳалла гузарлари шаҳарнинг энг диққатга сазовор жойлари қаторидан ўрин олди. Кун иссиғида гулзорларга туташ масканда эсган ҳур-ҳур шаббода кўнгилларга ором берарди.\n–\tГузар халқнинг қувонч ва ташвишларини жамлаган жой бўлгани учун бу ерда криминоген вазиятни кузатиш қулай, – дейди “Тошлоқ” маҳалла профилактика инспектори Бекзод Шавкатов. – Уч мингга яқин аҳоли яшайдиган маҳаллада жиноятчилик кескин камайди.\n– Ҳар бир гузарда салкам 50 киши иш билан таъминланди. Бу ерда ишлаётган кишилар одамлар эҳтиёжини қондираётганидан мамнун. Ҳар жиҳатдан кўркам, озода, қулай маскан маҳаллий аҳолига шу қадар маъқул келдики, агар уйларига меҳмон келса, “Юринг, гузарга чиқайлик” деб таклиф қиладиган бўлишди. Бу ерда Жиззах сомсаси, мазали жиз, турли тансиқ таомлар кун бўйи тайёр бўлади.\n– Жиззах гузарлари жуда файзли, шукуҳли, яшаш учун қулай бўлгани ҳамманинг эътиборини қозонди, – дейди Ўзбекистон Республикаси санъат арбоби Иброҳим Ғофуров. – Бошқа вилоятларга борганда ҳам “Гузар қуришни жиззахликлардан ўрганинг” дейман.\n– Замон янги талабларни олдинга қўймоқда, – дейди Фуқароларнинг ўзини ўзи бошқариш органлари фаолиятини мувофиқлаштириш бўйича Жиззах вилоят кенгаши раисининг биринчи ўринбосари Абдумажид Сатторов. – Сизлар кўрган “Тошлоқ” гузарида ёшлар учун янги спорт ўйингоҳи қуриляпти. Вилоятимиздаги “Маҳалла” маркази ҳам қайта реконструкция қилинмоқда. Натижада аҳолига қўшимча қулайликлар яратилади.\nХалқимиз азалдан жамоа бўлиб яшашга ўрганган. Одам тафтини одам олади. Тинч-осойишта турмушнинг ўзига хос кўриниши гузарларимизда намоён бўлмоқда. Бу дунёдаги янгиликлардан ҳам гузарда воқиф бўласиз. Одамларни эзгуликка чорловчи, истиқлолимиз кўзгуси ҳисобланмиш гузарлар яшнайверсин.


Эктор Купер: «Жамоанинг келажагига оптимистик қараяпман»\n23:35 / 21.01.2019\nЎзбекистон терма жамоаси бош мураббийи Эктор Купер Осиё Кубоги 1/8 финалидан ўрин олган Австралияга (0:0, пен 2:4) қарши ўйиндан сўнг ўтказилган матбуот анжуманида ўз фикрлари билан ўртоқлашди.\n«Жамоамдан фахрланаман. Футболчилар майдонда қўлидан келганича астойдил ҳаракат қилишди. Ўйинда менга ёқмаган ягона нарса – иккинчи бўлимнинг илк 15 дақиқасидаги пассивлик.\nАлбатта, бу мусобақадан кўп нарсани кутган эдик. Аммо ҳозирдан иштирокимизни якунлашга мажбур бўлдик. Пенальтилар серияси ҳам футболнинг бир қисми.\nМарат Бикмаевни нима мақсадда майдонга туширдим? Элдор Шомуродов ўйин охирига бориб, жуда ҳам чарчаган эди. У борини бериб ўйнагани учун ҳам толиқди. Марат – жамоамизнинг энг муҳим аъзоларидан.\nСардор Рашидовни Осиё Кубогига олиб келиш қарорим қанчалик тўғри бўлди? Рашидовни турнирга олиб келиш қарорим тўғри бўлди, деб ҳисоблайман. У ўзини энг яхши томондан кўрсатишга уринди. Жамоанинг бошқа барча футболчилари ҳам мусобақага келиш учун қаттиқ меҳнат қилишди.\nЎзбекистон терма жамоасини Жаҳон чемпионатига олиб чиқиш учун қайси томонлардан кучайтириш керак? Ўйинимизнинг барча жиҳатларини яхшилаш устида ишлашимиз керак. Бу масалага мен анча ижобий ёндашаман. Жамоанинг келажагига оптимистик руҳда қараяпман.\nЎзбекистоннинг гранд жамоалари билан ўйинларда дуч келаётган психологик муаммога қандай ечим топиш мумкин? Биз барча томонлама барқарор футбол кўрсатувчи жамоани қуришимиз керак. Осиё Кубогида биз Япония ва Австралия каби Осиёнинг энг яхши жамоалари билан муносиб тарзда ўйнадик ва бу баҳсларда футболчиларда руҳий тайёрлик жиҳатдан муаммо кузатилмади.\n120 дақиқа ўйин бўлди ва бу вақтда биз рақибга муносиб қаршилик кўрсата олдик. Барчаси омадга боғлиқ бўлди. Жамоамни Австралиядан кучсизроқ ўйин кўрсатди, дея олмайман», деди Купер.\nЗеленскийнинг матбуот анжумани давомийлиги бўйича жаҳон рекордини ўрнатди


Россия авиагуруҳи Сурияда “ИШИД” га тегишли 50 та объектни йўқ қилди\n23:05 / 03.10.2015\nРоссия авиагуруҳи самолётлари Сурияда “ИШИД”га қарши операция бошидан бери террорчилик гуруҳига тегишли 50 та объектни йўқ қилган. Ушбу мақчадларда Россия ҳарбий-коинот кучлари (ҲКК) самолётлари 60 дан кўпроқ парвозни амалга оширган. Бу ҳақда 3 октябрда Россия Қуролли кучлари Бош штаби Бош тезкор бошқармаси бошлиғи, генерал-полковник Андрей Картаполов маълум қилди.\nКартаполов Россия авиацияси нафақат зарбалар беришни давом эттиришини, балки уларнинг жадаллигини ошириб боришини маълум қилди.\nКартаполовнинг айтишича, Россия ҲККнинг асосий нишонлари “террорчиларга тегишли бошқарув пунктлари, ўқ-дорилар ва портловчи қурилмалар омборлари, алоқа узеллари, террорчи-худкушлар учун қурол-аслаҳа ишлаб чиқарувчи минизаводлар ва жангариларни тайёрлаш лагерлари” ҳисобланади.\nРоссия авиацияси 30 сентябрдан бошлаб Сурияда “ИШИД”га қарши зарба беришни бошлади. Суриядаги Россия авиациясининг таркибига 50 дан ортиқ самолёт ва вертолёт, жумладан Су-24М, Су-25 ва Су-34 самолётлари киритилган.


ОПЕК 2020 йилга қадар нефть нархи 80 долларгача кўтарилишини прогноз қилмоқда\n05:45 / 18.09.2015\nНефть экспорт қилувчи давлатлар ташкилоти нефтнинг йилига ўртача 5 доллардан кўтарилиб, 2020 йилга келиб 80 долларгача етишини прогноз қилмоқда, деб хабар бермоқда ташкилотнинг ички таҳлилий материалларига иқтибос келтирган ҳолда Bloomberg ахборот агентлиги.\nБу ҳужжатларга кўра, ташкилотга кирмайдиган давлатлардан нефтнинг етказиб берилиши аввалроқ тахмин қилингандан кўра камроқ ошиб боради. Бундай давлатлар ишлаб чиқарадиган нефть ҳажми 2017 йилда кунига аввал тахмин қилингандек 59 млн эмас, балки 58,2 млн баррелни ташкил қилади.\nЖорий паст нархлар бу ёқилғига таклифнинг камайишини келтириб чиқаради ва соҳага инвестициялар киритилишини рағбатлантирмайди, дейилмоқда ҳужжатда. Шу билан бирга нефть қолган ёқилғиларга нисбатан нархларнинг ўзгаришига камроқ даражада таъсирсандир. Картель экспертлари АҚШ ва Канадада нефть таклиф қилиниши қисқаришига аҳамият қаратишмоқда.


Тошкентдаги “Mega Planet”да ёнғин чиқди. Супер маркет ёпиб қўйилди » Ўзбекистон янгиликлари – Zamin.uz\n18:29 Тил  Ўзбекча\n28-06-2016 | 16:43\nZAMIN.UZ / Узбекистон / 28 Июн 2016 года1 611\nТошкентдаги “Mega Planet”да ёнғин чиқди. Супер маркет ёпиб қўйилди\nБугун, 28 июнь куни Тошкентнинг Юнусобод туманида жойлашган “Mega Planet” савдо мажмуасида ёнғин келиб чиқди. Ёнғин ҳақидаги хабарлар интернетдаги ижтимоий тармоқларда, хусусан, Facebook’даги “Водители Ташкента” гуруҳида тарқалди. Гуруҳ аъзолар хабарларга ёнғин билан боғлиқ суратларни илова қилишди. Бундан ташқари, You Tube’га ҳам бинонинг ташқарисидан олинган видео жойлаштирилди. Бу ҳақда "Qalampir.uz" хабар берди. Видеода савдо мажмуаси тепаси қора тутун билан бурканаганини акс этган. Ёнғин “Mega Planet”нинг тўртинчи қаватидаги Fast Food’да келиб чиққани айтилмоқда. Бунга электр симларининг бир-бирига қисқа туташуви сабаб бўлган бўлиши мумкин. Жабрланганлар ва жароҳат олганлар ҳақида аниқ маълумотлар берилмаган. Маълумотларга қараганда, супермаркет ёпиб қўйилган. Ойнаванд эшикларга эса “Тозалик куни” деб ёзиб қўйилган. “Qalampir.uz” мухбири “Mega Planet” мажмуаси маъмурияти билан боғланди. Гашакни кўтарган ходим, ёнғин чиққани ҳақидаги хабарлар рост эканини, дўкон икки соатдан сўнг яна очилишини маълум қилди. Маълумот ўрнида, Юнусободнинг марказида жойлашган мазкур супермаркет 2011 йилнинг 11 декабрида фаолиятини бошлаган. Унинг биринчи қаватида озиқ-овқат, маиший техника ва заргалик буюмлари, иккинчи қаватда аёллар ва эркаклар либослари, учинчи қаватдан кинотеатр ва болалар ўйингоҳлари, тўртинчи қаватда эса кафе ва ресторанлар жойлашган.\nЎқишни тавсия қиламиз Тошкентда 4 май куни қисқа муддат ёмғир ёғиши мумкин\n23:14 / 03-05-2016\nХоразмда 2.5 млрд сўм ўзлаштирган МЧЖ раҳбари қамалди\n16:15 / 11-10-2015\nСирдарё вилоятида янги савдо мажмуаси ва бозор қурилади\n18:36 / 14-09-2015


Худонинг Ўғли йўқ-ку! - Iso Masih kim?\nКўп одамлар мана қуйидагиларча гапиришади:\nИсо алайҳиссалом Худо эмас-ку! – деб айтади. Исо Худо бўлганида эди, кимга ибодат қиларди? Ўзигами? Исо Худо бўлганида, қандай қилиб хочда ўлади? Худо ўладими?! Худода ўғил бўлиши мумкин эмас! Биби Мариам билан жинсий алоқа қилмайди-ку, астағфиру Оллоҳ! – деб.\nХудо бир! Ўгли йўқми?\nБиринчидан, Муқаддас китобда, яъни Таврот, Забур, Инжил китобларда, ёзилгандай, Худо бир, якка-ю ягона. Исонинг Ўзи ҳам Худо бир, деди. Исонинг шогирдлари ҳаммаси биргина Худога эътиқод қилишади. Бошқача айтгандай, Масиҳийлар “Тавхид”га – яьни Худонинг бирлигига ишонишади.\nИсо Худонинг Ўғли, деб айтишлари билан, Масиҳийлар нима демоқчи? Худо Биби Мариамни Ўзига хотин қилиб, жинсий алоқада бўлган, деб ишонишадими?! Асло! Ҳеч ким бундай ширк сўзга ишонмайди. Исонинг шогирдлари Биби Мариам ўзи Худо эканлигига эътиқод қилишадими? Йўқ! Ҳеч қандай Масиҳий одам бундай фикрга эътиқод қилмайди.\n“Худонинг Ўғли” дегани сўзма-сўз, жисмоний маънода тушуниш керак эмас. Исо жисмонан, яъни эт-қондан Худонинг ўғли эмас. Худо уйланиб ўғил қурмаган. Аҳир, Худо руҳдир. Шундай бўлса, қандай қилиб жисмоний болага ота бўлиши мумкин? Бутун қоинот яратилмасдан, “Худонинг Руҳи сувлар узра юрарди” деб ёзилган. Шундай қилиб, Худо ҳамма нарса вужудга келтириш тайёр турган.\nКейинроқ Худо Исони бу дунёга энди юбормоқчи бўлганда, фаришта Биби Мариамга шундай айтган: “Муқаддас Руҳ сени қамраб олади, Худойи Таолонинг қудрати сени қоплайди. Шу боис туғадиган ўғлинг муқаддас бўлади, У Худонинг Ўғли деб аталади.” Шундай экан, Мариам ғайритабийи йўл билан ҳомиладор бўлди. У бокира қиз бўлган-у бокира қил бўлиб қолди. Исо эса бутунлай одам бутунлай Худо экан. “Ўғил” дегани, Худо билан бўлган алоқаси жуда яқин дегани. Исо Худони “Ота” деганида, бу дегани Худо билан бўлган муносабати жуда яқин дегани. Муносабати қанча яқин экан? Қуйидагиларни ўқиб кўрасиз.\nАтатуркни эшитгандирсиз. Туркияда 1920- йилларда у машҳур президент бўлган. Унинг исми “Ататурк” – туркларнинг отаси дегани. Бу нима деган? Ататурк жуда кўп аёл билан жинсий алоқа қилиши орқали бугунгий туркларнинг отаси бўлиб қолдими? Ҳеч бўлмаган гап! Бундай гапда “ота” дегани Ататурк унинг халқига отадай бўлган. Ўз болани боққандай, Ататурк ўз элини отадай боқиб юрган.\nAтатурк – жинсий жиҳатдан Туркларнинг отасими?\nБақара сураси, 177- оятида, Қўрьонда “ибни-сабили” деган ибора бор. Бу сўзларнинг таржимаси “саёҳатчи” экан, аммо араб тилида сўзма сўз маьноси “кўчанинг ўғли” дегани. Кўча болали бўлиб қолдимикин? Йўғ-э! Бола ўз отасига яқин муомала бўлгандай, йўлни кўп кезган одам ҳам йўлга жуда яқин муносабатда экан. Ўша иборанинг маьноси шундай.\nХудди шу сингари Худо бир аёл билан биргаликда Исони Ўз боласи қилиб қурмаган. “Ўғил” дегани Худо билан бўлган муносабати жуда яқин экан. Исо Худони Ота деганида, Худо билан жуда яқин алоқада экан, деган.\n“Худонинг Ўғли” деган унвон Исо Худога энг ўхшаган зот бўлганини билдиради. Таьлимот берганда, Исо ҳокимиятга эга бўлиб, ақлмандлик билан ўргатган. Ҳаёт тарзида эса, пок яшаб, куч-қуддрат кўрсатди. Исо ҳеч қачон гуноҳ қилмаган. Ҳар қандай кассалликларга шифо берган, шайтон ва жинларнинг кучларига устун келган. Шу ишларнинг барчаси орқали бола отасига тақлид қилгандай, Исо ҳам Худога ўхшаб ҳатти-ҳаракат қилиб юрди.\nАбадий Қалому Оллоҳ\n“Ал-бурууж” сураси, 22- оятида, ёзилгани бўйича Қуръон яратилмаган ҳамда ҳар доим Худо билан мавжуд бўлган. Худо якка-ю ягона бўлса, қоинот вужудга келгандан олдин қандай қилиб бошқа бир нарса мавжуд бўлган экан? Қуръон яратилмаган бўлса, унда Худо уни яратмади. Бу қандай бўлиши мумкин? Қуръон ҳар доим мавжуд бўлганми? Қуръон қандайдир Худо билан тенгми? Бироқ хеч кимни, ҳеч нимани Худо билан тенглаштирса бўлмайди! Мусулмон олимлар бу масалани асрлар давомида мулоҳаза қилиб келган.\nҚизиқ-ки Қуръонда ҳам, Муқаддас Китобда ҳам Исони Худонинг Каломи экан деб ёзилган. Масиҳийларнинг эътиқоди бўйича, Исо Худонинг Қаломи бўлиб, қадимда, вақт бошланмасдан, Худо билан бирга бўлган. Худони, Исони икки зот қилиб гаплашсак ҳам, асли улар бир. Исо иккинчи Худо эмас, ё Худога тенг келган одам эмас, бўлмаса бу ширк бўларди. Исони Худонинг моҳияти билан бир эканини тушунишимиз керак.\nМуҳаммад ваъз берганда, биринчи бор ўтириб китоб ёзиб ундан кейин одамларга у ҳақида маълумот айтиб бердими? Ё Худо билан мангулик ўтмишдан бўлган китобдан аён қилиб олдими? Қуръондаги сўзлар қаердан келиб чиқди? Дунёдаги одамлар ўйлаб топдими? Ё осмондан юборилганми?\nМуқаддас Китобда ёзилгани бўйича Исо ҳар доим Жаннатда Худо билан биргаликда бўлган абадий Калому Оллоҳдир. Тарихий кунларнин бирида, Худо Ўз Каломини одамзотга юборишга қарор қилди. Ўша пайт ҳар доим мавжуд бўлган Калом инсон қиёфасига кирди. Бошқача айтгандай, Исо инсон бўлиб келди. Биз Худонинг Сўзини кўриб эшитишимиз учун, итоат қилишимиз учун, Исо бизнинг орамизга келиб яшади.\nМусо ва ёнаётган бута\nҚуръонда ҳам, Муқаддас Китобда ҳам Худо Ўзини Мусо пайғамбарга ёнаётган бута орқали аён қилган, деб ёзилган. Худо қандай қилиб бир вақтнинг ўзида ҳам ерда ҳам осмонда бўлиши мумкин? Биз билмаймиз. Бирок шундай бўлса, Худо бу дунёга одам сифатида кириб келиб ўша вақтнинг ўзида қоинотдаги Худо бўлиб қолиши мумкин. Бутун оламни яратган Худо бизнинг ақлимизга сиғмас!\n«Худо қадимда ота–боболаримизга кўп марта ва турли тарзда пайғамбарлар орқали гапирган эди.2 Бу охирги кунларда эса У бизга Ўз Ўғли орқали гапирди. Худо коинотни Ўғли орқали яратган ва Уни бутун борлиқнинг вориси қилиб тайин этган.3 Ўғил — Худо шуҳратининг порлаши, Худо борлиғининг аниқ суратидир. У Ўзининг қудратли каломи билан коинотни асраб турибди. У Ўз жонини фидо қилиб, бизни гуноҳлардан поклади, сўнг самода Улуғвор Худонинг ўнг томонида ўтирди.»\n– (Ибронийлар 1:1-3)\nҚуёш ва нури\nҚуёш ўз нуридан ажрала олмагандай, худди шундай Ўғил Худодан бўлиб ташласа бўлмайди.\nҚуёш нуридан ажрала олмайди.\nЭнди, “қандай қилиб Худо одам бўлиб қолиши мумкин?” – деган савол тўғри келмайди. Яхши савол шуки: Нима учун Худо одам қиёфасига кириб бу дунёмизга келди?\nИсонинг ўлими ва тирилиши орқали бизга абадий ҳаёт олиб келди. Ўша Ҳаёт йўлини бизга кўрсатиш учун, Худо одам бўлди.\nҚуйидаги битиқларга қаралган:\n2- сура, Бақара сураси, 177- оятида: “ибни-сабили”\n85- сура, Ал-Бурууж сураси, 22- оятида: Қуръон - яратилмаган Қаломуллох\n4- сура, Ан-ниса сураси, 171- оятида: Исо – Қаломуллох\n27- сура, Ан-нами сураси, 8- оятида: Ёниб турган бута олдадаги Мусо\nИбтидо 1:2 Худонинг Руҳи сувлар узра юрарди\nҚонунлар 6:4 Эгамиз Худо танҳо Худодир\nЛуқо 1:35 Худонинг Ўғли\nЮҳанно 1:1-18 Худонинг Каломи\nЮҳанно 17:3 Исо ягона ҳақ Худони айтади\nКолосаликлар 1:15-17 Масиҳ бутун борлиқдан олдин мавжуд эди\nИбронийлар 1:1-3 Исо - Худо шуҳратининг порлаши, Худо борлиғининг аниқ суратидир.\nЧиқиш 3:2 Ёниб турган бута ва Мусо\nКейинги мақола: Инжил ўзгартирилганми?


ЎФA ва МОҚ «Олимпия» футбол клубини ташкил этиш масаласини муҳокама қилди. Про лигада клублар сони ошади\nЯкшанба, 13 Декабр\nЎзбекистон футбол ассоциацияси ва Миллий олимпия қўмитаси раҳбарияти футбол бўйича Олимпия терма жамоасини шакллантириш ва уларнинг шуғулланиши учун барча шароитларни яратиш масалалари бўйича учрашув ўтказишди. Бу ҳақда ташкилот расмий сайти хабар берган.\n«Унда ЎФA президенти Aбдусалом Aзизов, ЎФA биринчи вице-президенти Равшан Эрматов ҳамда МОҚ раиси Рустам Шоабдураҳмонов, МОҚ раиси ўринбосари Сакен Полатов иштирок этди.\nУчрашувда Париж-2024 Олимпия ўйинларининг футбол баҳсларига тайёргарлик кўрадиган Темур Кападзе бошчилигидаги ёшлар жамоасидан иборат клуб тузилиб, жамоа учун замонавий база шакллантириш масалалари атрофлича муҳокама олиб борилди.\n«Олимпия» номи остида тузиладиган бўлажак жамоа янги мавсумдан бошлаб Про-лигада иштирок этиши режалаштирилган бўлиб, клуб Тошкент вилоятидаги «Евросиё» (собиқ «Дўстлик») спорт мажмуасида қўним топади. Учрашувда базадаги шароитлар яқиндан ўрганилиб, қилиниши керак бўлган қўшимча вазифалар белгилаб олинди. Унда комплекс таркибига 50-60 ўринли кичик меҳмонхона, қўшимча майдонлар қуриш, объектнинг инфратузилмасини қайта реконструкция қилиш каби хулосаларга келинди.\nБу лойиҳаларнинг барчаси Париж-2024 ёзги Олимпия ўйинларига футбол бўйича Олимпия миллий жамоамизнинг лицензия олишини таъминлаш мақсадида амалга оширилмоқда.\nОлимпия жамоасини шакллантириш бўйича бундай амалиёт ўзбек футболи тарихида биринчи бора амалга оширилмоқда. 4 йил аввал олимпия жамоасини шакллантирилиб, яхлит клуб сифатида мусобақаларда иштирок этиши футболчиларни янада жипслаштириб, уларда мунтазам ўйин амалиёти бўлиши таъминлайди», - дейилади хабарда.\nМаълумот учун, жорий йилги Про лига баҳсларида 8 жамоа иштирок этди. «Олимпия» клуби қўшилса, мусобақадаги жамоалар сони 10тага етказилиши мумкин.\nЎФА МОҚ олимпия


Ўзбек тили БМТда: Шавкат Мирзиёев раҳбарлигида Ўзбекистон янги марраларга интилмоқда — KMODS\nPosted on 22.09.2020 Author admin\tКомментарии к записи Ўзбек тили БМТда: Шавкат Мирзиёев раҳбарлигида Ўзбекистон янги марраларга интилмоқда отключены\nТуркияда чоп этиладиган “Жумҳурият” газетасининг 2020 йил 21 сентябрдаги сонида “Ўзбек тили БМТда” сарлавҳали мақола эълон қилинди. Қуйида ушбу мақола эътиборингизга ҳавола этилмоқда.\nЎзбекистон – Марказий Осиёдаги туркий жумҳуриятлар ичида аҳолиси энг зич ўлка. Мамлакат аҳолисининг асосий қисми ўзбеклардан иборат. Айни вақтда қўшни ўлкалар – Тожикистон, Қирғизистон ва Афғонистонда ҳам кўп сонли ўзбеклар яшайди. Ушбу хусусиятлар ҳисобга олинганда, расмий Тошкент бутун минтақанинг барқарорлигини таъминлашда катта ҳисса қўша олади.\nТурклар таъбири билан айтганда “Ўз кент” (асил кент) ҳисобланган Фарғона водийси авваллари исломий экстремизм билан қўшиб тилга олинар эди. Водий минтақаси Ўзбекистон, Қирғизистон ва Тожикистон ҳудудларида жойлашган бўлса-да, унинг катта қисми расмий Тошкент бошқаруви остидадир.\nЎзбекистоннинг иштирокисиз Афғонистон, Хитой ҳатто бутун дунёда экстремизмнинг олдини олиш осон бўлмайди. Минтақада ғоявий назорат ўрнатилма-са, экстремистлар Қозоғистон, Россия, ҳатто Сурияга қадар ёйилиши мумкин. Радикализмни бартараф этиш учун нафақат ташқи омилларни чеклаш, балки иқтисодий-ижтимоий ва маданий соҳаларда ҳам чора-тадбирларни амалга ошириш аҳамиятга эга.\nЎзбекистон улкан туризм салоҳиятига эга. Самарқанд, Бухоро каби шаҳарлар туркий дунё тарихи жиҳатидан катта аҳамият касб этади. Амир Темур авлодларининг диёри осмон остидаги музейга ўхшайди гўё.\nИқтисодий томондан қараганда, Туркияда етиштирилиши камайиб бораётган пахта Ўзбекистонда ҳозирда ҳам катта миқдорда қайта ишланиб, экспорт қилинади. Ушбу ўлка, шунингдек, Марказий Осиёнинг қоқ ўртасида жойлашгани туфайли Шарқ ва Ғарбни боғловчи ҳалқа мисолидир.\nЎзбек-турк муносабатлари ҳам сўнгги вақтларда равнақ топиб бормоқда. Ўзбекистон жамоатчилиги Туркияга яқиндан қизиқиш билдирмоқда, аммо турк афкор оммаси учун айни ҳолатни билдирмоқ муҳимдир.\nШавкат Мирзиёев ислоҳотлари\nЎзбекистондаги Шавкат Мирзиёев бошқаруви сўнгги йиллардаги ислоҳотлари билан ижобий таассурот уйғотмоқда. Ш.Мирзиёев ҳокимиятга келиши билан амалга оширилган ишлар минтақага қизиқувчиларнинг эътиборини қозонмай қолмади.\nМамлакатда бошқарув тизими бошдан-оёқ ўзгартирилиб, янгиланди. Ўлка дунёга очилди. Қўшни ва минтақадаги давлатлар билан алоқалари, ҳамкорликка интилишлари диққатга сазовор. Мамлакатдаги сиёсий-иқтисодий янгиланиш ғояси “Янги Ўзбекистон” шиори остида тилга олинмоқда.\nШавкат Мирзиёев сайлов маданияти, фуқаролик жамияти субъектларининг аҳамияти, ОАВ фаоллиги масалаларини қўллаб-қувватлаб келмоқда. Гендер ҳуқуқи, аёлларнинг давлат ва жамият бошқарувидаги иштирокига аҳамият берилмоқда. Сўнгги сайловларда аёл депутатлар сони икки баробар кўпайди.\nМажбурий ва болалар меҳнатини бартараф этиш масалаларини ҳам ўз ичига олган Инсон ҳуқуқлари миллий стратегияси ишлаб чиқилди. Камбағалликни камайтириш, қашшоқликка қарши кураш, миллий манфаатларга устуворлик берувчи очиқ ва прагматик ташқи сиёсат Президент Шавкат Мирзиёев мақсадлари сирасидан жой олган.\nРасмий Тошкентнинг ижобий динамикаси нафақат ички ҳаётда, балки қўшнилар билан муносабатларда ҳам намоён бўлмоқда.\nЎзбекларнинг интилувчанлигига қўшни давлатлар мутасаддилари ҳам қўшилиб бораётганини эшитмоқдамиз. Туркий тилнинг тамал тошларидан бўлган чиғатой лаҳжасини адабий тил ҳолига етказган Алишер Навоий айни вақтда Амир Темур давлатининг забардаст вакилларидан бири эди.\nПрезидент Шавкат Мирзиёев Бирлашган Миллатлар Ташкилотининг эртага бошланадиган Бош Ассамблеясида ҳамкорлик марралари, умидлари ва мамлакатининг тинчликпарвар мақсадлари ҳақида илк бор Навоий тилида дунёга хитоб қилади.\nТуркия Ўзбекистондаги янги ва кенг қамровли ўзгаришларга янада кўпроқ эътибор бериши, ҳамкорликни ривожлантириши даркор.\n27 декабря 2019 года в Посольстве Узбекистана в г.Вашингтоне состоялась презентация впервые изданной в США […]\nОНЛАЙН ФОРУМ «ЕВРАЗИЙСКИЕ МОСТЫ ДРУЖБЫ»


09 март 2021, Тошкент вақти: 06:18\nЎзбекистов ва Қозоғистон чегарасидаги навбатлар\n- Мен янги йилга бозор- ўчар қилиш учун қозоқ бозорига ўтмоқчи эдим. Соат 11 ларда Ғишткўприк постига борсам, ниҳоятда одам кўп. Чамалашим бўйича, 2 мингга яқин одам навбатда турибди. Жонли навбат, одамлар келиб қўшилаяпти. Мен “ҳозир навбатга турсам, қачон навбатим келади?” десам, “кечга яқин Қозоғистон томонига ўтасиз” дейишди. 5-6 соат навбат кутиш керак, - деди Ташанов Озодлик билан суҳбатда.\nЯнги йил арафасида Черняевка постида 5-6 соатлик навбатлар юзага келди\n- Колбаса маҳсулотлари, конфетлар, ёғлар. Одамлар олиб келаётган маҳсулотларнинг рўйхати унчалик катта эмас. Чегарадаги навбат айни кунларда янги йил билан боғлиқ. Бир ой аввал чегарадан ўтганимда, бу каби навбат йўқ эди. Ўзи одатда Ўзбекистон ичкарисидаги бозорларда ҳам янги йил арафаси жуда тиқилинч бўлади,- дейди Ташанов.\nЎзбек-қозоқ чегарасида иккита пост қайта очилади\nЎзбекистон ўзбек-қозоқ чегарасидаги вазият юзасидан изоҳ берди


Кобул аэропортида портлаш юз берди - 26.08.2021, Sputnik Ўзбекистон\nКобул аэропорти кириш қисмида портлаш юз берди. 26.08.2021, Sputnik Ўзбекистон\nТОШКЕНТ, 26 авг — Sputnik. Кобул аэропорти дарвозасида портлаш юз берди, деб хабар қилди WSJ нашри.Бу маълумотни Пентагон расмий вакили Лжон Кирби тасдиқлади.Бундан кейин отишма бошланди. Гувоҳларнинг сўзларига кўра, портлаш худкуш- террорчи томонидан амалга оширилди, қурбон ва ярадорлар бор.Al Jazeera хабар беришича, камида 15 киши яраланди. Шунингдек, 3 нафар АҚШ аскари ярадор бўлгани ҳақида Fox нашри хабар қилди.Бундан олдин, бу аэропортда Италия ҳарбий самолёти ўққа тутилгани ҳақида хабарлар тарқалганди.Афғонистонда Толибон* ҳокимиятни эгаллашиАвгуст ойининг ўрталарида Толибон аъзолари* пойтахт Кобулга кириб, президент саройини эгаллашди.Шундан сўнг мамлакат ҳақиқий хаос бошлади: маҳаллий аҳоли ўз мамлакатини ваҳима билан тарк этишга уринмоқда.Баъзилар буни уддалашди. Айни пайтда Кобул аэропортидан чет эл фуқароларини эвакуация қилиш давом этмоқда. Германия, Польша ва бошқа мамлакатлар ўз ватандошларини олиб кетмоқда.Афғонистонни тарк этишнинг ягона йўли – ҳаво йўл орқали, барча қуруқлик чегаралари ҳозир Толибон* назорати остида.* Россияда тақиқланган террорчилик ҳаракат.\nпортлаш, афғонистон, кобул\n19:03 26.08.2021 (янгиланди: 19:20 26.08.2021)\nКобул аэропорти кириш қисмида портлаш юз берди.\nТОШКЕНТ, 26 авг — Sputnik. Кобул аэропорти дарвозасида портлаш юз берди, деб хабар қилди WSJ нашри.\nБу маълумотни Пентагон расмий вакили Лжон Кирби тасдиқлади.\nКобул аэропортида Италия ҳарбий самолёти ўққа тутилди\n26 Август, 18:06\nБундан кейин отишма бошланди. Гувоҳларнинг сўзларига кўра, портлаш худкуш- террорчи томонидан амалга оширилди, қурбон ва ярадорлар бор.\nAl Jazeera хабар беришича, камида 15 киши яраланди. Шунингдек, 3 нафар АҚШ аскари ярадор бўлгани ҳақида Fox нашри хабар қилди.\nБундан олдин, бу аэропортда Италия ҳарбий самолёти ўққа тутилгани ҳақида хабарлар тарқалганди.\nАфғонистонда Толибон* ҳокимиятни эгаллаши\nАвгуст ойининг ўрталарида Толибон аъзолари* пойтахт Кобулга кириб, президент саройини эгаллашди.\nШундан сўнг мамлакат ҳақиқий хаос бошлади: маҳаллий аҳоли ўз мамлакатини ваҳима билан тарк этишга уринмоқда.\nБаъзилар буни уддалашди. Айни пайтда Кобул аэропортидан чет эл фуқароларини эвакуация қилиш давом этмоқда. Германия, Польша ва бошқа мамлакатлар ўз ватандошларини олиб кетмоқда.\nАфғонистонни тарк этишнинг ягона йўли – ҳаво йўл орқали, барча қуруқлик чегаралари ҳозир Толибон* назорати остида.\n* Россияда тақиқланган террорчилик ҳаракат.


Ҳайвон сўйишга оид ҳукмлар қайсилар?\nСавол: Ҳайвонларни сўйишнинг бир неча шаръий ҳукмлари бор экан. Шулар ҳақида маълумот борми?\nЖавоб: Аллоҳ таоло бизларга ато этган ва истеъмолини ҳалол қилган ҳайвонларнинг гўшти фақат шаръий йўл билан сўйилганидагина ҳалол бўлади. Ҳайвонларни шаръий сўйиш усули бундай: улар сўйиладиган жойга олиб келингач, оёқлари боғланиб, калласи қиблага қаратиб ётқизилади (бу амал мустаҳабдир). Бунгача пичоқларни ўткирлаб, олдиндан тайёрлаб қўйиш керак. Чунки ҳайвон ётқизилганидан сўнг пичоқларни ўткирлаш макруҳдир, бунда мол озорланади. Бевосита пичоқ тортишдан олдин қассоб «Бисмиллаҳи, Аллоҳу акбар», деб ҳайвоннинг ҳиқилдоғи ёнидан, бўйин тарафидан (яъни, кўкрак томонидан) пичоқ тортади. Пичоқ тортишда тўрт нарса – қизилўнгач, икки қон томири ва кекирдак кесилиши керак. Ҳайвоннинг жони батамом чиқиб бўлгунича умуртқа томирига пичоқ теккизилмайди, териси шилинмайди, калла батамом узилмайди.\nҲайвонни сўйишга ётқизишдан олдин бошига болға ё ўткир найза уриб ёки электр токи ёрдамида йиқитиб сўйиш шаръан мумкин эмас. Бу усуллар билан сўйилган ҳайвон гўштини еб бўлмайди. Сўйилган ҳайвоннинг саккиз аъзосини – безлари, эркаклик аъзоси, урғочилик аъзоси, орқа йўлининг охири, мояклари, сўйилганида томирдан отилиб чиққан қони, ўт пуфаги, сийдик пуфагини ейиш мумкин эмас.\nСўйилган ҳайвон терисини шилишдан олдин оғиз билан пуфлаб шишириш макруҳдир. Бунда дам ургичдан фойдаланиш мумкин.\n"Динда саволим бор" китобидан


Бугун Ислом Каримовнинг Москвага расмий сафари бошланади\nБугун Ўзбекистон президенти Ислом Каримовнинг Москвага расмий сафари бошланади.\nПрезидент Владимир Путин таклифи билан амалга оширилаётган сафар сешанба куни якунланади.\nАввалроқ Россия нашрлари Кремлдаги манбага таянган ҳолда учрашувда президентлар Ўзбекистон армиясини модернизациялаш ва хавфсизлик масалаларини ҳам муҳокама этишини хабар қилган.\nИслом Каримовнинг Москва сафари олдидан 5 апрель куни Россия президенти Владимир Путин Тошкент билан 2014 йил декабрида имзоланган ва Ўзбекистоннинг 865 миллион доллар қарзидан кечилишини англатувчи шартномани ратификация қилиш тўғрисидаги қонунни имзолади.\nМазкур шартнома асосида Ўзбекистон СССР Олмос фонди орқали Россия Ўзбекистондан камида 1 миллиард доллар қарздор экани тўғрисидаги иддаоларидан воз кечган.


Daewoo ва Hyundai Толимаржон ИЭСни янгилади\n12:10 24.08.2016 (Янгиланган 12:29 24.08.2016)\nШартномага кўра, консорциум станцияда 450 МВт қувватга эга иккита буғ-газ қурилмасини битказиб топширади. Буғ-газ қурилмаси Япониянинг Mitsubishi Corporation компанияси томонидан етказиб берилади.\nТОШКЕНТ, 24 авг — Sputnik. Жанубий Кореянинг Daewoo ва Hyundai консорциуми Қашқадарё вилоятидаги Толимаржон иссиқлик электр станциясида (ИЭС) янги буғ-газ қурилмасини фойдаланишга топширди, деб маълум қилди станция директори Абдусами Нормўминов.\n"Қуввати 450 МВт бўлган янги БГҚнинг монтаж-ўрнатиш ишлари якунига етди, тизимга электр энергияси узатиш бошланди", — деди Нормўминов. Унинг айтишича, декабрь ойида худди шундай қувватга эга яна бир БГҚ қурилиши ниҳоясига етади.\n2013 йил мартида Daewoo ва Hyundai тендер натижаларига кўра “Ўзбекэнерго” АЖ билан Толимаржон ИЭСни модернизация қилиш бўйича қиймати 861 миллион долларлик шартнома имзолаган эди. Шартномага кўра, консорциум станцияда 450 МВт қувватга эга иккита буғ-газ қурилмасини битказиб топширади. Буғ-газ қурилмаси Япониянинг Mitsubishi Corporation компанияси томонидан етказиб берилади. Лойиҳанинг ишга туширилиши станцияда ишлаб чиқариладиган электр энергияси таннархини 30 фоизга камайтиради.\nУмумий қиймати 1,28 миллиард долларни ташкил этувчи лойиҳа Осиё тараққиёт банкининг 350 миллион, Япония халқаро тараққиёт агентлигининг (JICA) 300 миллион, Ўзбекистон тикланиш ва тараққиёт фондининг 250 миллион долларлик кредити ҳамда “Ўзбекэнерго” АЖнинг маблағлари ҳисобига молиялаштирилади.\n2004 йил декабрида “Ўзбекэнерго” Толимаржон ИЭСда лойиҳа қуввати 800 МВтли биринчи энергоблокни ишга туширганди. Янги БГҚлар ишга туширилиши натижасида ИЭСда электр энергияси ишлаб чиқариш 2,3 баравар ошиб, йилига 10,4 миллиард кВт соатга етади. Ҳозирда 2022 йилгача шундай қувватга эга яна иккита БГҚни қуриш лойиҳаси тайёрланмоқда, бу эса ИЭСда электр қуввати ишлаб чиқаришни йилига 20,4 миллиард кВт соатга етказади.